## Κεφάλαιο 1. Εισαγωγή

## 1. Καλώς ορίσατε στο GIMP

Το GIMP είναι ένα εργαλείο δημιουργίας και επεξεργασίας εικόνων όλων των ειδών για πολλά λειτουργικά συστήματα. Το GIMP είναι ακρώνυμο του GNU πρόγραμμα επεξεργασίας εικόνας.

Το GIMP έχει πολλές δυνατότητες. Μπορεί να χρησιμοποιηθεί ως απλό πρόγραμμα ζωγραφικής, υψηλής ποιότητας πρόγραμμα επεξεργασίας φωτογραφίας, διαδικτυακό ομαδικό επεξεργαστικό σύστημα, απόδοση εικόνας μαζικής παραγωγής, μετατροπέας τύπου εικόνας, κλ.π.

Το GIMP είναι αναπτυσσόμενο και επεκτάσιμο. Είναι σχεδιασμένο να επαυξάνεται με πρόσθετα και επεκτάσεις για να κάνει σχεδόν οτιδήποτε. Η προχωρημένη διεπαφή σεναρίου επιτρέπει οτιδήποτε από την πιο απλή εργασία μέχρι τις πιο σύνθετες διαδικασίες επεξεργασίας εικόνας να γίνονται σενάρια.

Το GIMP είναι μια εφαρμογή Ελεύθερου Λογισμικού που καλύπτεται από την Άδεια Χρήσης Γενικού Κοινού (General Public License) έκδοση 3 [GPL]. Η GPL παρέχει στους χρήστες την ελευθερία να έχουν πρόσβαση και να τροποποιούν τον πηγαίο κώδικα που αποτελεί τα προγράμματα υπολογιστών.

### 1.1. Γνωστές πλατφόρμες

Μία από τις δυνάμεις του GIMP είναι η ελεύθερη διαθεσιμότητα του από μεγάλο εύρος λειτουργικών συστημάτων και αρχιτεκτονικών. Οι περισσότερες διανομές GNU / Linux περιλαμβάνουν το GIMP ως τυπική εφαρμογή. Το GIMP είναι επίσης διαθέσιμο για άλλα λειτουργικά συστήματα όπως Microsoft Windows™ ή macOS™ της Apple (Darwin). Οι πλατφόρμες στις οποίες είναι γνωστό ότι λειτουργεί το GIMP περιλαμβάνουν:

GNU/Linux™, Apple macOS™, Microsoft Windows™, OpenBSD™, NetBSD™, FreeBSD™, Solaris™, SunOS™, AIX™, HP-UX™, Tru64™, Digital UNIX™, OSF/1™, IRIX™, GNU/Hurd™, OS/2™, BeOS™, και ο διάδοχός του Haiku™.

ΤοGIMP μεταφέρεται εύκολα σε άλλα λειτουργικά συστήματα, λόγω της διαθεσιμότητας του πηγαίου του κώδικα. Για παραπέρα πληροφορίες επισκεφτείτε την αρχική σελίδα ανάπτυξης του GIMP. [GIMP-DEV].

### 1.2. Ιστορικό του GIMP

Η πρώτη έκδοση του GIMP γράφτηκε από τους Peter Mattis και Spencer Kimball το 1995. Με την πάροδο των ετών, πολλοί άλλοι άνθρωποι έχουν συνεισφέρει βοηθώντας στην ανάπτυξη, τον έλεγχο, την παροχή υποστήριξης, τη μετάφραση και τη συγγραφή τεκμηρίωσης. Μια σύντομη ιστορία του GIMP είναι διαθέσιμη διαδικτυακά.

### 1.3. Το σύστημα βοήθειας του GIMP

Η ομάδα τεκμηρίωσης του GIMP παρέχει τις πληροφορίες που προσπαθούν να σας βοηθήσουν στην κατανόηση χρήσης του GIMP. Το εγχειρίδιο χρήστη είναι ένα σημαντικό μέρος αυτής της βοήθειας. Η τελευταία έκδοση είναι πάντα διαθέσιμη στον ιστότοπο της ομάδας τεκμηρίωσης [Έγγραφα GIMP] σε μορφή HTML. Όταν χρησιμοποιείτε το GIMP, η βοήθεια που προσαρμόζεται στο περιβάλλον είναι διαθέσιμη πατώντας το πλήκτρο F1 ενώ το ποντίκι βρίσκεται πάνω από ένα στοιχείο μενού, ή σε άλλο μέρος της διεπαφής του GIMP. Τα περισσότερα παράθυρα διαλόγου θα εμφανίζουν επίσης ένα πλήκτρο βοήθειας που μπορείτε να χρησιμοποιήσετε για να αποκτήσετε πρόσβαση στο σχετικό μέρος του εγχειριδίου.

Το εγχειρίδιο σε μορφή HTML μπορεί επίσης να εγκατασταθεί τοπικά στον υπολογιστή σας. Τα προγράμματα εγκατάστασης είναι διαθέσιμα για Windows και σε Linux ο διαχειριστής πακέτων σας μπορεί να έχει διαθέσιμο ένα πακέτο gimp-help. Ωστόσο, εάν η ταχύτητα και το εύρος ζώνης του διαδικτύου σας το επιτρέπουν, συνιστάται η χρήση του ηλεκτρονικού εγχειριδίου, καθώς είναι συνήθως πιο ενημερωμένο. Κατά την εγκατάσταση του τοπικού εγχειριδίου, θα πρέπει να προσαρμόσετε τις προτιμήσεις βοήθειας για να χρησιμοποιήσετε το τοπικό αντίγραφο.

### 1.4. Χαρακτηριστικά και δυνατότητες

Η παρακάτω λίστα είναι μια μικρή επισκόπηση μερικών από τα χαρακτηριστικά και τις δυνατότητες που σας προσφέρει το GIMP:

- Μια πλήρη σειρά εργαλείων ζωγραφικής που περιλαμβάνει πινέλα, μολύβι, αερογράφο, κλωνοποίηση κλ.

- Διαχείριση μνήμης βασισμένης σε παράθεση, έτσι ώστε το μέγεθος της εικόνας να περιορίζεται μόνο από το διαθέσιμο χώρο του δίσκου.

- Δειγματοληψία υποεικονοστοιχείου για όλα τα εργαλεία ζωγραφικής για υψηλής ποιότητας εξομάλυνση.

- Πλήρης υποστήριξη άλφα καναλιού για εργασία με διαφάνεια.

- Στρώσεις και κανάλια.

- Μια διαδικασιακή βάση δεδομένων για κλήση εσωτερικών συναρτήσεων GIMP από εξωτερικά προγράμματα, όπως Script-Fu.

- Προχωρημένες δυνατότητες δεσμών ενεργειών.

- Πολλαπλές αναιρέσεις/ακυρώσεις αναιρέσεων (περιοριζόμενες μόνο από το χώρο του δίσκου).

- Εργαλεία μετασχηματισμού που περιλαμβάνουν περιστροφή, κλιμάκωση, στρέβλωση και αναστροφή.

- Υποστήριξη για μεγάλο εύρος μορφών αρχείων, που περιλαμβάνει JPEG, PNG, GIF, PSD, DDS, XPM, TIFF, TGA, MPEG, PS, PDF, PCX, BMP και πολλές άλλες.

- Εργαλεία επιλογής περιλαμβάνουν ορθογώνιο, έλλειψη, ελεύθερη επιλογή, ασαφή επιλογή, Μπεζιέ και ψαλίδι.

- Πρόσθετα που επιτρέπουν εύκολη προσθήκη νέων τύπων αρχείων και νέων φίλτρων εφέ.

Μέρος I. Ξεκίνημα |  | 2. Τι νέο υπάρχει στο GIMP

Report a bug in GIMP Αναφορά σφάλματος τεκμηρίωσης