## 2. Κύρια παράθυρα

Η διεπαφή χρήστη του GIMP είναι τώρα διαθέσιμη σε δύο καταστάσεις:

- κατάσταση πολλαπλού παραθύρου,

- κατάσταση μοναδικού παραθύρου.

Όταν ανοίγετε το GIMP για πρώτη φορά, ανοίγει σε κατάσταση μοναδικού παραθύρου από προεπιλογή. Μπορείτε να ενεργοποιήσετε την κατάσταση πολλαπλών παραθύρων αποεπιλέγοντας την επιλογή Παράθυρα → Κατάσταση μοναδικού παραθύρου) στο κύριο μενού. Μετά την έξοδο από το GIMP, το GIMP θα ξεκινήσει στην κατάσταση που έχετε επιλέξει την επόμενη φορά.

Κατάσταση πολλαπλού παραθύρου

  Σχήμα 3.2. Ένα στιγμιότυπο που απεικονίζει την κατάσταση πολλαπλού παραθύρου.

  Τα παραπάνω στιγμιότυπα δείχνουν την πιο βασική διάταξη πολλαπλών παραθύρων του GIMP που μπορεί να χρησιμοποιηθεί αποτελεσματικά.

  Θα δείτε δύο παράθυρα, αριστερά και δεξιά και ένα παράθυρο εικόνας στη μέση. Μια δεύτερη εικόνα είναι μερικά καλυμμένη. Το αριστερό παράθυρο περιέχει την εργαλειοθήκη καθώς και τους διαλόγους Επιλογές εργαλείων, Κατάσταση συσκευής, Ιστορικό αναίρεσης και Εικόνες μαζί. Το δεξιό παράθυρο περιέχει τους διαλόγους Πινέλων, Μοτίβων, Γραμματοσειρών και Ιστορικού εγγράφου μαζί σε μια προσάρτηση πολλαπλών καρτελών και τους διαλόγους Στρώσεων, Καναλιών και Μονοπατιών μαζί σε άλλη προσάρτηση πολλαπλών καρτελών.

  1. Η εργαλειοθήκη: Περιέχει ένα σύνολο πλήκτρων εικονιδίων που χρησιμοποιούνται για επιλογή εργαλείων. Από προεπιλογή, περιέχει επίσης τα χρώματα προσκηνίου και παρασκηνίου. Μπορείτε να προσθέσετε πινέλα, μοτίβα, διαβαθμίσεις και εικονίδια της ενεργού εικόνας. Χρησιμοποιήστε Επεξεργασία → Προτιμήσεις → Εργαλειοθήκη για ενεργοποίηση ή απενεργοποίηση των επιπλέον στοιχείων.

  2. Επιλογές εργαλείων: Προσαρτημένος κάτω από την εργαλειοθήκη είναι ο διάλογος επιλογών εργαλείου που δείχνει επιλογές για το πρόσφατα επιλεγμένο εργαλείο (σε αυτή την περίπτωση, το εργαλείο μετακίνησης).

  3. Παράθυρα εικόνας: Κάθε εικόνα που ανοίγει στο GIMP εμφανίζεται σε ξεχωριστό παράθυρο. Πολλές εικόνες μπορεί να είναι ανοικτές ταυτόχρονα, περιοριζόμενες μόνο από τους πόρους του συστήματος. Πριν να μπορείτε να κάνετε οτιδήποτε χρήσιμο στο GIMP, πρέπει να έχετε τουλάχιστον ένα παράθυρο εικόνας ανοικτό. Το παράθυρο εικόνας κρατά το μενού των κύριων εντολών του GIMP (Αρχείο, Επεξεργασία, Επιλογή ...), που μπορείτε επίσης να πάρετε δεξιοπατώντας στο παράθυρο.

     Μια εικόνα μπορεί να είναι μεγαλύτερη από το παράθυρο της εικόνας. Σε αυτήν την περίπτωση, το GIMP εμφανίζει την εικόνα σε μειωμένη στάθμη εστίασης που επιτρέπει να δείτε όλη την εικόνα στο παράθυρο εικόνας. Εάν γυρίσετε σε στάθμη εστίασης 100%, φαίνονται γραμμές κύλισης, που επιτρέπουν μετακίνηση στην εικόνα.

  4. The Brushes, Patterns, Fonts, Document History dock — note that the dialogs in the dock are tabs. The Brushes tab is open: it shows the type of brush used by paint tools.

  5. Στρώσεις, Κανάλια, Μονοπάτια - Ο προσαρτημένος διάλογος κάτω από τον διάλογο πινέλων εμφανίζει τους διαλόγους (καρτέλες) διαχείρισης στρώσεων, καναλιών και μονοπατιών. Η καρτέλα στρώσεων είναι ανοιχτή: δείχνει τη δομή στρώσης της τρέχουσας ενεργής εικόνας και επιτρέπει τον χειρισμό της με ποικίλους τρόπους. Είναι δυνατό να κάνετε λίγα πολύ βασικά πράγματα χωρίς τη χρήση του διαλόγου στρώσεων, αλλά ακόμα και μέτριοι χρήστες του GIMP, βρίσκουν απαραίτητο να έχουν το διάλογο στρώσεων διαθέσιμο πάντα.

  Η διαχείριση διαλόγου και προσάρτησης περιγράφεται στο Τμήμα 2.3, «Διάλογοι και προσάρτηση».

Κατάσταση μοναδικού παραθύρου

  Σχήμα 3.3. Ένα στιγμιότυπο που απεικονίζει την κατάσταση μοναδικού παραθύρου.

  Θα βρείτε τα ίδια στοιχεία, με διαφορές στη διαχείρισή τους:

  - Το αριστερό και δεξιό παράθυρο είναι σταθερά· δεν μπορείτε να τα μετακινήσετε. Αλλά μπορείτε να μειώσετε ή να αυξήσετε το πλάτος τους, μεταφέροντας τον δείκτη μετακίνησης που εμφανίζεται όταν ο δείκτης του ποντικιού υπερίπταται του δεξιού ορίου του αριστερού παραθύρου. Εάν θέλετε να διατηρήσετε το αριστερό παράθυρο στενό, παρακαλούμε να χρησιμοποιήσετε τη γραμμή ολίσθησης στο τέλος των επιλογών εργαλείων για να μετακινηθείτε μέσα από την οθόνη επιλογών.

    Εάν μειώσετε το πλάτος μιας προσάρτησης πολλαπλών καρτελών, ίσως να μην υπάρχει αρκετός χώρος για όλες τις καρτέλες· τότε εμφανίζονται κεφαλές βελών , που επιτρέπουν την μετακίνηση μέσω καρτελών.

    Όπως στην κατάσταση πολλαπλού παραθύρου, μπορείτε να κρύψετε αυτά τα φατνώματα χρησιμοποιώντας το πλήκτρο Tab.

  - Το παράθυρο εικόνας καταλαμβάνει όλο το χώρο μεταξύ και των δύο φατνωμάτων.

    When several images are open, a new bar appears above the image window, with a tab for every image. You can navigate between images by clicking on tabs or either using Ctrl+Page Up or Page Down or Alt+Number. «Number» is tab number; you must use the number keys of the upper line of your keyboard, not that of keypad (Alt-shift necessary for some national keyboards).

Αυτή είναι η ελαχιστοποιημένη εγκατάσταση. Υπάρχουν πολλοί άλλοι τύποι διαλόγου χρησιμοποιούμενοι από το GIMP για ποικίλους σκοπούς, αλλά οι χρήστες τυπικά τους ανοίγουν όταν τους χρειάζονται και τους κλείνουν όταν τελειώνουν. Καταρτισμένοι χρήστες κρατούν γενικά την εργαλειοθήκη (με επιλογές εργαλείου) και το διάλογο στρώσεων πάντοτε ανοικτό. Η εργαλειοθήκη είναι απαραίτητη σε πολλές λειτουργίες του GIMP. Η ενότητα επιλογών εργαλείων είναι στην πραγματικότητα ένας ξεχωριστός διάλογος, που εμφανίζεται προσαρτημένος στην κύρια εργαλειοθήκη στο στιγμιότυπο. Πεπειραμένοι χρήστες σχεδόν πάντοτε το εγκαθιστούν έτσι: Είναι πολύ δύσκολο να χρησιμοποιηθούν αποτελεσματικά τα εργαλεία χωρίς να βλέπει κανείς τις επιλογές. Ο διάλογος στρώσεων ενεργοποιείται, όταν δουλεύετε με μια εικόνα με πολλαπλές στρώσεις: αφού προχωρήσετε πέρα από τα πιο βασικά στάδια εκμάθησης του GIMP, αυτό σημαίνει σχεδόν πάντα. Φυσικά βοηθά και στην εμφάνιση των εικόνων που επεξεργάζεστε στην οθόνη· εάν κλείσετε το παράθυρο της εικόνας πριν την αποθήκευση της εργασίας σας, το GIMP θα ρωτήσει εάν θέλετε να κλείσετε το αρχείο.

| Σημείωση

Εάν η διάταξη του GIMP χαθεί, οι ρυθμίσεις σας είναι εύκολο να ανακτηθούν χρησιμοποιώντας Παράθυρα → Πρόσφατα κλεισμένες προσαρτήσεις. Αυτή η εντολή μενού είναι διαθέσιμη μόνο όσο η εικόνα είναι ανοικτή. Για προσθήκη, κλείσιμο ή απόσπαση μιας καρτέλας από μια προσάρτηση, πατήστε στην πάνω δεξιά γωνία του διαλόγου. Αυτό ανοίγει το μενού καρτελών. Επιλέξτε Προσθήκη Καρτέλας, Κλείσιμο Καρτέλας , ή Απόσπαση Καρτέλας.

Τα παρακάτω τμήματα θα σας οδηγήσουν μέσα από τα συστατικά καθενός παραθύρου που φαίνεται στο στιγμιότυπο, εξηγώντας τι είναι και πώς δουλεύει. Όταν τα μελετήσετε, καθώς και το τμήμα που περιγράφει τη βασική δομή των εικόνων του GIMP, πρέπει να έχετε μάθει αρκετά για χρησιμοποιήσετε το GIMP για μια μεγάλη ποικιλία των βασικών χειρισμών εικόνας. Τότε μπορείτε να κοιτάξετε το υπόλοιπο του εγχειριδίου με την ησυχία σας (ή απλά για να πειραματιστείτε) για να μάθετε τον σχεδόν απεριόριστο αριθμό περισσότερων λεπτών και εξειδικευμένων πραγμάτων που είναι δυνατά. Καλή διασκέδαση!

### 2.1. Η εργαλειοθήκη

Σχήμα 3.4. Στιγμιότυπο της εργαλειοθήκης

Η εργαλειοθήκη είναι η καρδιά του GIMP. Να μια γρήγορη περιδιάβαση του τι θα βρείτε εκεί.

| Υπόδειξη

Στην εργαλειοθήκη, όπως και στα περισσότερα μέρη του GIMP, η μετακίνηση του ποντικιού πάνω από κάτι η εναπόθεση του για μια στιγμή, συνήθως εμφανίζει μια «συμβουλή εργαλείου» που περιγράφει το αντικείμενο. Πλήκτρα συντομεύσεων εμφανίζονται επίσης συχνά στη συμβουλή εργαλείων. Σε πολλές περιπτώσεις η αιώρηση του ποντικιού πάνω από ένα αντικείμενο και το πάτημα του πλήκτρου F1 είναι βοήθεια για ένα αντικείμενο που είναι κάτω από το ποντίκι.

Από προεπιλογή, είναι ορατή μόνο η περιοχή Χρώματα προσκηνίου/παρασκηνίου. Μπορείτε να προσθέσετε την περιοχή Πινέλο/Μοτίβο/Διαβάθμιση και την περιοχή νεργή εικόνα μέσω Επεξεργασία → Προτιμήσεις → Εργαλειοθήκη: Ρύθμιση εργαλείων.

1. Το λογότυπο του GIMP: Μπορείτε να πατήσετε και να σύρετε εικόνες από ένα πρόγραμμα περιήγησης αρχείων σε αυτήν την περιοχή ή στα εικονίδια εργαλείων για να ανοίξετε τις εικόνες. Μπορείτε να αποκρύψετε αυτό το λογότυπο αποεπιλέγοντας την επιλογή Εμφάνιση λογότυπου GIMP στις Προτιμήσεις της εργαλειοθήκης.

2. Εικόνες εργαλείων: Αυτές οι εικόνες είναι κουμπιά που ενεργοποιούν εργαλεία για μια μεγάλη ποικιλία σκοπών: επιλογή μερών της εικόνας, χρώση μιας εικόνας, μετασχηματισμός μιας εικόνας κλ. Τμήμα 1, «Η εργαλειοθήκη» δίνει μια επισκόπηση εργασίας με εργαλεία και κάθε εργαλείο περιγράφεται συστηματικά στο κεφάλαιοΕργαλεία.

3. Χρώματα προσκηνίου/παρασκηνίου:

   Η χρωματική περιοχή εμφανίζει τα τρέχοντα χρώματα προσκηνίου και παρασκηνίου του GIMP, τα οποία χρησιμοποιούνται για βάψιμο, γέμισμα και πολλές άλλες λειτουργίες. Πατώντας σε ένα από αυτά εμφανίζεται ένα παράθυρο διαλόγου επιλογής χρώματος που σας επιτρέπει να αλλάξετε σε διαφορετικό χρώμα.

   Πατώντας το μικρό σύμβολο στην κάτω αριστερή γωνία επαναφέρει τα χρώματα του προσκηνίου και του παρασκηνίου σε ασπρόμαυρο. Το πάτημα του πλήκτρου D έχει το ίδιο αποτέλεσμα.

   Διπλοπατώντας το σύμβολο του διπλού βέλους εναλλάσσονται τα χρώματα του προσκηνίου και του φόντου. Το πάτημα του πλήκτρου X έχει το ίδιο αποτέλεσμα.

4. Πινέλο/Μοτίβα/Διαβάθμιση: Τα σύμβολα εδώ σας δείχνουν τις τρέχουσες επιλογές του GIMP για: το πινέλο που χρησιμοποιείται από όλα τα εργαλεία που σας επιτρέπουν να βάψετε την εικόνα (το «ζωγράφισμα» συμπεριλαμβάνει λειτουργίες όπως σβήσιμο και μουτζούρωμα)· τα μοτίβα που χρησιμοποιούνται στην πλήρωση επιλεγμένων περιοχών της εικόνας· τις διαβαθμίσεις που ενεργοποιούνται όταν μια λειτουργία απαιτεί μια ήπια μεταβαλλόμενη κλίμακα χρωμάτων. Πατώντας σε οποιοδήποτε από αυτά τα σύμβολα εμφανίζεται ένα παράθυρο διαλόγου που σας επιτρέπει να το αλλάξετε.

5. Ενεργή Εικόνα: Στο GIMP, μπορείτε να εργαστείτε με πολλές εικόνες ταυτόχρονα, αλλά σε δεδομένη χρονική στιγμή, μόνο μια εικόνα είναι η«ενεργή εικόνα». Εδώ θα βρείτε μια μικρή εικονική αναπαράσταση της ενεργού εικόνας. Πατώντας το εικονίδιο εμφανίζεται ένας διάλογος με μια λίστα των τρεχουσών ανοικτών εικόνων, πάτημα σε μια εικόνα στο διάλογο, κάνει την εικόνα ενεργή. Συνήθως, πατάτε ένα παράθυρο εικόνας σε κατάσταση πολλαπλού παραθύρου, ή την καρτέλα εικόνας σε κατάσταση μοναδικού παραθύρου για να την κάνετε ενεργή.

   Εάν χρησιμοποιείτε το GIMP σε ένα λειτουργικό σύστημα παρόμοιο με Unix με το σύστημα παραθύρων X, μπορείτε επίσης να σύρετε και να αποθέσετε τη μικρογραφία σε ένα ενεργοποιημένο διαχειριστή αρχείων XDS για να αποθηκεύσετε άμεσα την αντίστοιχη εικόνα.

| Σημείωση
Σε κάθε εκκίνηση, το GIMP επιλέγει το πινέλο, το χρώμα, το μοτίβο που χρησιμοποιούσατε κατά την έξοδο από την προηγούμενη συνεδρία σας, επειδή η επιλογή Αποθήκευση ρυθμίσεων συσκευής εισόδου κατά την έξοδο στις Προτιμήσεις/Συσκευές εισόδου είναι προεπιλεγμένη. Εάν την αποεπιλέξετε, το GIMP θα χρησιμοποιήσει ένα χρώμα, ένα πινέλο και ένα μοτίβο από προεπιλογή, πάντα το ίδιο.

Κεφάλαιο 3. Πρώτα βήματα με το GIMP |  | 2.2. Παράθυρο εικόνας

Report a bug in GIMP Αναφορά σφάλματος τεκμηρίωσης