### 5.4. Εξαγωγή αρχείου

Το GIMP χρησιμοποιεί την εντολή αποθήκευσης μόνο για αποθήκευση εικόνων σε μορφή XCF. Όταν χρειάζεστε την εικόνα σας σε διαφορετική μορφή αρχείου, μπορείτε να χρησιμοποιήσετε την εντολή Εξαγωγή.

Σχήμα 15.61. Διάλογος εξαγωγής εικόνας

#### 5.4.1. Ενεργοποίηση του διαλόγου

- Μπορείτε να προσπελάσετε αυτήν την εντολή στο κύριο μενού μέσα από Αρχείο → Εξαγωγή ως…,

- ή από το πληκτρολόγιο χρησιμοποιώντας τη συντόμευση Ctrl+Shift+E.

#### 5.4.2. Ο διάλογος εξαγωγής εικόνας

Στο πρόγραμμα περιήγησης αρχείων, μπορείτε να επεξεργαστείτε το όνομα αρχείου και την επέκταση απευθείας στο πεδίο Όνομα (η προεπιλογή είναι «Untitled.png»), ή επιλέγοντας ένα υπάρχον αρχείο για αντικατάσταση στον κατάλογο ονομάτων. Πλοηγηθείτε στους φακέλους, εάν προτιμάτε διαφορετικό προορισμό εικόνας. Μπορείτε επίσης να δημιουργήσετε έναν νέο φάκελο εάν είναι απαραίτητο.

Επιλογή τύπου αρχείου. Εάν επεκτείνετε αυτήν την επιλογή, μπορείτε να επιλέξετε τη μορφή αρχείου και τη σχετική επέκταση αρχείου για το αρχείο σας στον κατάλογο.

Οι διάλογοι τύπου αρχείου περιγράφονται στο Τμήμα 1, «Αρχεία».

#### 5.4.3. Εξαγωγή

Όταν το όνομα του αρχείου και ο προορισμός οριστούν, κλικ στο Εξαγωγή. Αυτό ανοίγει το διάλογο εξαγωγής για τον καθορισμένο τύπο αρχείου.

| Σημείωση
Εάν το όνομα που εισαγάγατε υπάρχει ήδη, θα ερωτηθείτε εάν θέλετε να αντικαταστήσετε το αρχείο αυτό ή όχι. Εάν αντί για στρώση έχει επιλεγεί μάσκα στρώσης ή ένα κανάλι και η μορφή εξαγωγής δεν το υποστηρίζει, θα σας ζητηθεί επιβεβαίωση.

Εάν έχετε φορτώσει ένα αρχείο που δεν είναι XCF, η εντολή Αρχείο → Αντικατάσταση (ακολουθούμενη από το όνομα του αρχείου) σάς επιτρέπει να αντικαταστήσετε το αρχικό αρχείο, διατηρώντας τη μορφή αρχείου του.

Εάν τροποποιήσετε μια εικόνα που έχετε ήδη εξαγάγει στο παρελθόν, η εντολή Αρχείο → Εξαγωγή σε (ακολουθούμενη από το όνομα του αρχείου) σάς επιτρέπει να εξαγάγετε ξανά το αρχείο στην ίδια μορφή αρχείου.

5.3. Αποθήκευση αρχείου |  | 5.5. Εξαγωγή μορφών αρχείου

Report a bug in GIMP Αναφορά σφάλματος τεκμηρίωσης