### 3.17. Ξάνοιγμα/Σκοτείνιασμα

Το εργαλείο ξανοίγματος ή σκοτεινίασματος χρησιμοποιεί το τρέχον πινέλο για να ξανοίξει ή να σκοτεινιάσει τα χρώματα στην εικόνα σας. Η κατάσταση θα προσδιορίσει ποιος τύπος εικονοστοιχείων επηρεάζεται.

#### 3.17.1. Ενεργοποίηση του εργαλείου

Υπάρχουν διάφορες δυνατότητες για ενεργοποίηση του εργαλείου:

- Από το κύριο μενού: Εργαλεία → Εργαλεία ζωγραφικής → Ξάνοιγμα/Σκοτείνιασμα.

- Πατώντας το εικονίδιο εργαλείου στην εργαλειοθήκη.

- Πατώντας τη συντόμευση πληκτρολογίου shift+D.

#### 3.17.2. Τροποποιητές πληκτρολογίου

Ctrl

  Εναλλαγή μεταξύ τύπων ξανοίγματος ή σκοτεινιάσματος. Ο τύπος θα παραμείνει εναλλαγμένος μέχρι την ελευθέρωση του Ctrl.

Μετατόπιση

  Shift places the Dodge or Burn tool into straight line mode. Holding Shift while clicking the mouse Left Button will Dodge or Burn in a straight line. Consecutive clicks will continue Dodge or Burn in straight lines that originate from the end of the last line.

#### 3.17.3. Επιλογές

Σχήμα 14.85. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Κατάσταση, Αδιαφάνεια, Πινέλο, Μέγεθος, Αναλογία διαστάσεων, Γωνία, Διάκενο, Σκληρότητα, Δύναμη, Δυναμικές, Επιλογές δυναμικών, Εφαρμογή τρέμουλου, Εξομάλυνση πινελιάς, Κλείδωμα πινέλου για προβολή, Αυξανόμενο
  Δείτε το κοινές επιλογές εργαλείου ζωγραφικής για μια περιγραφή των επιλογών εργαλείου που εφαρμόζονται σε πολλά ή όλα τα εργαλεία ζωγραφικής.
Σκληρή άκρη

  Αυτή η επιλογή δίνει σκληρό περίγραμμα στην επεξεργαζόμενη περιοχή.

Τύπος

  Το φαινόμενο ξανοίγματος φωτίζει τα χρώματα.

  Το εφέ σκοτεινιάσματος σκοτεινιάζει τα χρώματα.

Εύρος

  Υπάρχουν τρεις καταστάσεις:

  - Οι σκιές περιορίζουν το εφέ στα πιο σκοτεινά εικονοστοιχεία.

  - Οι μεσαίοι τόνοι περιορίζουν το εφέ σε εικονοστοιχεία μέσου τόνου.

  - Οι τονισμοί περιορίζουν το εφέ στα πολύ ανοικτά εικονοστοιχεία.

Έκθεση

  Η έκθεση καθορίζει την ισχύ του αποτελέσματος του εργαλείου, σε μια περισσότερο ή λιγότερο εκτεθειμένη φωτογραφία. Η προεπιλογή του ολισθητή είναι 50 αλλά ποικίλει από 0 έως 100.

3.16. Μουτζούρα |  | 4. Εργαλεία μετασχηματισμού

Report a bug in GIMP Αναφορά σφάλματος τεκμηρίωσης