### 6.13. Εργαλειοθήκη

Σχήμα 15.81. Προτιμήσεις εργαλειοθήκης

Αυτή η σελίδα σας επιτρέπει να προσαρμόσετε την εμφάνιση της εργαλειοθήκης, αποφασίζοντας εάν οι τρεις περιοχές «πληροφορίας περιεχομένου» πρέπει να εμφανίζονται στον πυθμένα.

#### 6.13.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.13.2. Επιλογές

Σχήμα 15.82. Προεπιλεγμένη εμφάνιση εργαλειοθήκης

Εμφάνιση

Να εμφανίζεται ο λογότυπος GIMP (μεταφορά και απόθεση στον προορισμό)

  Μπορείτε με πάτημα-σύρσιμο και απόθεση μιας εικόνας από ένα πρόγραμμα περιήγησης αρχείων σε αυτήν την περιοχή (1), ή στα εικονίδια εργαλείων (2) να την ανοίξετε.

Εμφάνιση χρώματος προσκηνίου & παρασκηνίου

  Ελέγχει εάν το χρώμα περιοχής στα αριστερά (3) εμφανίζεται στην εργαλειοθήκη.

Προβολή ενεργού πινέλου, μοτίβου & διαβάθμισης

  Ελέγχει εάν η περιοχή στο κέντρο (4), με τα εικονίδια πινέλου, μοτίβου και διαβάθμισης, εμφανίζεται στην εργαλειοθήκη.

Εμφάνιση ενεργής εικόνας

  Ελέγχει εάν η προεπισκόπηση της τρέχουσας ενεργής εικόνας εμφανίζεται στα δεξιά (5).

Χρήση ομάδων εργαλείων

  Από προεπιλογή, τα εργαλεία (2) στην εργαλειοθήκη ομαδοποιούνται για εξοικονόμηση χώρου. Μπορείτε να επιλέξετε ένα διαφορετικό εργαλείο σε μια ομάδα τοποθετώντας τον δείκτη του ποντικιού ή πατώντας παρατεταμένα σε μια ομάδα. Όταν προτιμάτε να έχετε όλα τα εργαλεία διαθέσιμα απευθείας, αντί για ομάδες, απενεργοποιήστε αυτήν τη ρύθμιση.

  Δείτε επίσης Τμήμα 1.2, «Εικονίδια εργαλείου».

Ρύθμιση εργαλείων

  Σε αυτόν τον κατάλογο, τα εργαλεία με μάτι υπάρχουν στην Εργαλειοθήκη. Τα εργαλεία που δεν έχουν μάτι μπορούν να προστεθούν στην Εργαλειοθήκη πατώντας στο αντίστοιχο πλαίσιο ελέγχου.

  Από προεπιλογή, τα εργαλεία ομαδοποιούνται. Μπορείτε να κάνετε τα εξής:

  - Μετακίνηση ομάδων χρησιμοποιώντας μεταφορά και απόθεση ή τα πλήκτρα βελών στο τέλος του διαλόγου.

  - Δημιουργία νέας ομάδας χρησιμοποιώντας το Δημιουργία νέας ομάδας εργαλείων στο τέλος του διαλόγου. Αυτή η ομάδα εργαλείων δημιουργείται κενή.

  Οι αλλαγές ισχύουν αμέσως.

6.12. Θέμα εικονιδίου |  | 6.14. Προεπιλογές διαλόγου

Report a bug in GIMP Αναφορά σφάλματος τεκμηρίωσης