### 3.7. Ετικετοποίηση

Στους διαλόγους πινέλων, διαβαθμίσεων, μοτίβων και παλετών και μερικούς άλλους προσαρτήσιμους διαλόγους, μπορείτε να ορίσετε ετικέτες και έπειτα, μπορείτε να αναδιοργανώσετε τα στοιχεία σύμφωνα με τις επιλεγμένες ετικέτες μόνο.

Η προσθήκη ετικετών χωρίζεται σε δύο μέρη:

Σχήμα 15.43. Ετικετοποίηση

- Ένα πεδίο «Φίλτρο» στο επάνω μέρος όπου μπορείτε να εισαγάγετε ή να επιλέξετε μια ετικέτα που έχει οριστεί προηγουμένως. Θα εμφανιστούν μόνο οι πόροι (Πινέλα, διαβαθμίσεις, μοτίβα, παλέτες κ.λπ.) που έχουν την καθορισμένη ετικέτα.

  Μπορείτε να εισαγάγετε πολλές ετικέτες, διαχωρισμένες με κόμματα. Σε αυτήν την περίπτωση, θα εμφανιστούν μόνο οι πόροι που έχουν όλες αυτές τις ετικέτες ορισμένες.

  Η επιλογή μιας ετικέτας με το ποντίκι λειτουργεί διαφορετικά: μόνο μία ετικέτα μπορεί να είναι ενεργή κάθε φορά. Εάν θέλετε να επιλέξετε μια άλλη ετικέτα, πρέπει πρώτα να πατήσετε στην ενεργή ετικέτα για να την αποεπιλέξετε, προτού επιλέξετε μια διαφορετική ετικέτα.

- Στο παρακάτω πεδίο «Εισαγωγή ετικέτας», εμφανίζεται ο κατάλογος πόρων που μπορούν να χρησιμοποιηθούν για την προσθήκη ετικετών στον επιλεγμένο πόρο. Εμφανίζονται οι ετικέτες που ανήκουν στο τρέχον πινέλο, διαβάθμιση, μοτίβο, παλέτα κ.λπ.

  Μπορείτε να προσθέσετε περισσότερες ετικέτες στον τρέχοντα πόρο πατώντας σε μία από τις καθορισμένες ετικέτες στον αναδυόμενο κατάλογο του πεδίου, ή μπορείτε να δημιουργήσετε τη δική σας ετικέτα για αυτό το στοιχείο πληκτρολογώντας το όνομά του στο πεδίο. Η νέα ετικέτα θα εμφανιστεί στη συνέχεια στον κατάλογο ετικετών.

| Σημείωση
Το παράθυρο διαλόγου γραμματοσειρές έχει επίσης πεδία ετικετών φίλτρου και εισαγωγής. Αλλά το GIMP δεν δημιουργεί ακόμα αυτόματα ετικέτες από μεταδεδομένα γραμματοσειρών, ούτε αποθηκεύει τις ετικέτες που προσθέτετε στις γραμματοσειρές.

Σχήμα 15.44. Παράδειγμα

Σε αυτό το παράδειγμα, ορίζουμε μια «πράσινη» ετικέτα για τα πινέλα πιπεριάς και αμπελιού. Έπειτα, εισάγουμε «πράσινο» στο πεδίο εισόδου φίλτρο και έτσι εμφανίζονται μόνο πινέλα με πράσινη ετικέτα.

| Υπόδειξη
To give several brushes the same tag at once, display brushes in List Mode, and use Ctrl+Mouse Left Button on the brushes you want to select.

Μπορείτε να διαγράψετε ετικέτες: επιλέξτε ένα πινέλο, έπειτα επιλέξτε μια ετικέτα στο πεδίο «εισαγωγή ετικέτας» και πατήστε το πλήκτρο διαγραφή. Όταν αυτή η ετικέτα έχει αφαιρεθεί από όλα τα πινέλα, εξαφανίζεται από τη λίστα.

3.6. Διάλογος παλετών |  | 3.8. Διάλογος γραμματοσειρών

Report a bug in GIMP Αναφορά σφάλματος τεκμηρίωσης