### 3.3. Διάλογος πινέλων MyPaint (ΒαφήΜου)

Σχήμα 15.29. Διάλογος πινέλων MyPaint (ΒαφήΜου)

Ο διάλογος «Πινέλα MyPaint (ΒαφήΜου)» χρησιμοποιείται για την επιλογή ενός πινέλου MyPaint, για χρήση με τα εργαλεία βαφής: δείτε την ενότητα εργαλείου Πινέλα MyPaint για περισσότερες πληροφορίες για τα πινέλα MyPaint και τη χρήση τους στο GIMP. Ο διάλογος δίνει επίσης πρόσβαση σε πολλές λειτουργίες για τη διαχείριση των πινέλων. Μπορείτε να διαλέξετε ένα πινέλο πατώντας σε αυτό στον κατάλογο: θα εμφανιστεί τότε στην περιοχή Επιλογές εργαλείων της εργαλειοθήκης, όταν το πινέλο MyPaint είναι το ενεργό εργαλείο.

#### 3.3.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- Από το κύριο μενού: Παράθυρα → Προσαρτήσιμοι διάλογοι → Πινέλα MyPaint (ΒαφήΜου).

- Από το μενού καρτέλα σε οποιοδήποτε προσαρτήσιμο διάλογο πατώντας στο και επιλέγοντας Προσθήκη καρτέλας → Πινέλα MyPaint.

- Από τον διάλογο επιλογών εργαλείων για τα εργαλεία βαφής, πατώντας στο πλήκτρο εικονιδίου πινέλου MyPaint (ΒαφήΜου), θα πάρετε ένα αναδυόμενο παράθυρο με παρόμοια λειτουργικότητα που επιτρέπει τη γρήγορη επιλογή πινέλου από τον κατάλογο· πατώντας το πλήκτρο στα κάτω δεξιά του αναδυόμενου παραθύρου, ανοίγετε τον πραγματικό διάλογο πινέλων MyPaint (ΒαφήΜου).

  Ο απλοποιημένος διάλογος «Πινέλα»

  Η γραμμή πλήκτρων στο κάτω μέρος προσφέρει τις ακόλουθες λειτουργίες:

  - Μικρότερες προεπισκοπήσεις

  - Μεγαλύτερες προεπισκοπήσεις

  - Προβολή ως κατάλογος

  - Προβολή ως πλέγμα

  - Άνοιγμα του διαλόγου επιλογής πινέλου MyPaint (ΒαφήΜου)

  Σημειώστε ότι, ανάλογα με τις προτιμήσεις σας, ένα επιλεγμένο πινέλο με το αναδυόμενο μενού μπορεί να εφαρμοστεί μόνο στο τρέχον ενεργό εργαλείο, όχι στα άλλα εργαλεία ζωγραφικής. Δείτε την ενότητα Προτιμήσεις επιλογής εργαλείου για περισσότερες πληροφορίες.

#### 3.3.2. Χρησιμοποιώντας τον διάλογο «Πινέλα MyPaint (ΒαφήΜου)»

##### 3.3.2.1. Κατάσταση πλέγματος/λίστας

Στο μενού καρτέλας, μπορείτε να διαλέξετε μεταξύ Προβολή ως πλέγμα και Προβολή ως λίστα. Στην κατάσταση πλέγματος, τα σχήματα πινέλου είναι τακτοποιημένα σε ορθογώνιο πίνακα, διευκολύνοντας να δείτε πολλά ταυτόχρονα και να βρείτε το επιθυμητό. Στην κατάσταση λίστας, τα σχήματα ευθυγραμμίζονται σε μια λίστα, με τα ονόματα δίπλα τους.

Στο μενού καρτέλας, η επιλογή Μέγεθος προεπισκόπησης επιτρέπει την προσαρμογή του μεγέθους των προεπισκοπήσεων πινέλου στην επιθυμία σας.

Κατάσταση πλέγματος

  Στο επάνω μέρος του διαλόγου εμφανίζεται ένα πλαίσιο φίλτρου, όπου μπορείτε να φιλτράρετε τα πινέλα MyPaint που εμφανίζονται με βάση τις ετικέτες τους και το όνομα της τρέχουσας επιλεγμένης βούρτσας.

  Στο κέντρο εμφανίζεται μια προβολή πλέγματος όλων των διαθέσιμων πινέλων, με το τρέχον επιλεγμένο πινέλο περιγραμμένο. Κάτω από το πλέγμα είναι ένα πλαίσιο που εμφανίζει τις ετικέτες που εκχωρήθηκαν στο τρέχον επιλεγμένο πινέλο.

Κατάσταση λίστας

  Για το μεγαλύτερο μέρος, ο διάλογος δουλεύει με τον ίδιο τρόπο στην κατάσταση καταλόγου όπως στην κατάσταση πλέγματος, με την ακόλουθη εξαίρεση: το όνομα του τρέχοντος πινέλου δεν εμφανίζεται στην κορυφή.

##### 3.3.2.2. Προεπισκοπήσεις πινέλου MyPaint

Όταν πατάτε σε μια προεπισκόπηση πινέλου, γίνεται το τρέχον πινέλο και επιλέγεται στις επιλογές εργαλείων πινέλου MyPaint (ΒαφήΜου). Μπορείτε επίσης να πατήσετε στα πλήκτρα στο κάτω μέρος του παραθύρου διαλόγου για να εκτελέσετε διάφορες ενέργειες.

##### 3.3.2.3. Ετικετοποίηση

Μπορείτε να χρησιμοποιήσετε ετικέτες για να αναδιοργανώσετε την εμφάνιση των πινέλων MyPaint (ΒαφήΜου). Δείτε Τμήμα 3.7, «Ετικετοποίηση».

##### 3.3.2.4. Κουμπιά στον πυθμένα

Η γραμμή πλήκτρων στο κάτω μέρος προσφέρει τις ακόλουθες λειτουργίες:

Επεξεργασία πινέλου MyPaint (ΒαφήΜου)

  Αυτό το πλήκτρο είναι πάντα απενεργοποιημένο, καθώς το GIMP δεν υποστηρίζει την επεξεργασία πινέλων MyPaint. Αυτός είναι και ο λόγος για τον οποίο δεν υπάρχει πλήκτρο δημιουργίας νέου πινέλου.

Διπλασιασμός πινέλου

  Αυτό το πλήκτρο είναι πάντα απενεργοποιημένο.

Διαγραφή πινέλου

  Αυτό το πλήκτρο είναι πάντα απενεργοποιημένο.

Ανανέωση πινέλων

  Εάν προσθέτετε πινέλα στον προσωπικό σας φάκελο Φάκελος πινέλων, ή σε οποιοδήποτε άλλο φάκελο στη διαδρομή αναζήτησης πινέλου MyPaint (ΒαφήΜου), αυτό το πλήκτρο ξαναφορτώνει τον κατάλογο, έτσι ώστε οι νέες είσοδοι να είναι διαθέσιμες στον διάλογο.

Οι λειτουργίες που εκτελούνται από αυτά τα πλήκτρα μπορούν επίσης να προσπελαστούν από το αναδυόμενο μενού διαλόγου, που ενεργοποιείται δεξιοπατώντας οπουδήποτε στο πλέγμα/κατάλογο πινέλου, ή επιλέγοντας το ανώτατο στοιχείο, μενού πινέλων MyPaint (ΒαφήΜου), από το μενού καρτέλας διαλόγου.

##### 3.3.2.5. Το μενού περιβάλλοντος «Πινέλα MyPaint (ΒαφήΜου)»

Δεξιοπατώντας σε μια προεπισκόπηση πινέλου ανοίγει ένα μενού περιβάλλοντος. Οι περισσότερες από τις εντολές αυτού του υπομενού περιγράφονται με τα πλήκτρα, εκτός από τις ακόλουθες.

Αντιγραφή τοποθεσίας πινέλου MyPaint (ΒαφήΜου)

  Η Αντιγραφή τοποθεσίας πινέλου MyPaint (ΒαφήΜου) σας επιτρέπει να αντιγράψετε τη διαδρομή πινέλου MyPaint (ΒαφήΜου) στο πρόχειρο.

Εμφάνιση στη διαχείση αρχείων

  Το Εμφάνιση στη Διαχείριση αρχείων ανοίγει τη θέση του πινέλου MyPaint στην προεπιλεγμένη Διαχείριση αρχείων του συστήματός σας.

3.2. Διάλογος πινέλων |  | 3.4. Διάλογος μοτίβων

Report a bug in GIMP Αναφορά σφάλματος τεκμηρίωσης