### 5.6. Εξαγωγή εικόνας ως GIF

Σχήμα 15.62. Ο διάλογος εξαγωγής GIF

| Προειδοποίηση
Η μορφή αρχείου GIF δεν υποστηρίζει ορισμένες βασικές ιδιότητες εικόνας, όπως η μερική διαφάνεια και η ανάλυση εκτύπωσης. Το GIMP υποστηρίζει επίσης μόνο εξαγωγή με μέγιστο αριθμό 256 χρωμάτων. Για καλύτερα αποτελέσματα, ορίστε την εικόνα σας σε λειτουργία ευρετηρίου όταν σκοπεύετε να την εξαγάγετε σε GIF. Εάν σας ενδιαφέρουν αυτές οι ιδιότητες, χρησιμοποιήστε διαφορετική μορφή αρχείου όπως PNG.

Επιλογές GIF
  Πλέξη

    Επιλέγοντας πεπλεγμένο επιτρέπεται σε μια εικόνα στον ιστό να εμφανιστεί σταδιακά καθώς φορτώνεται. Η σταδιακή εμφάνιση της εικόνας είναι χρήσιμη με ταχύτητες χαμηλής σύνδεσης, επειδή μπορείτε να σταματήσετε μια εικόνα που δεν σας ενδιαφέρει· το πεπλεγμένο είναι μικρής χρήσης σήμερα λόγω των υψηλότερων ταχυτήτων σύνδεσης.

  Αποθήκευση σχολίου

    Τα σχόλια GIF υποστηρίζουν μόνο 7 δυαδικούς χαρακτήρες ASCII. Εάν χρησιμοποιήσετε χαρακτήρα εκτός του 7δυαδικού συνόλου ASCII, το GIMP θα εξαγάγει την εικόνα χωρίς σχόλιο και θα σας ενημερώσει ότι το σχόλιο δεν αποθηκεύτηκε.

Επιλογές κινουμένων σχεδίων GIF

  Όταν εργάζεστε σε μια κινούμενη εικόνα, το όνομα της στρώσης μπορεί να χρησιμοποιηθεί για τον καθορισμό ορισμένων παραμέτρων. Για περισσότερες λεπτομέρειες, ανατρέξτε στην ενότητα εξαγωγή κινούμενων εικόνων.

  Σημείωση: Η εξαγωγή μιας κινούμενης εικόνας GIF δεν υποστηρίζει ομάδες στρώσεων.

  Ως κίνηση

    Όταν είναι σημειωμένη αυτή η επιλογή, η εικόνα θα εξαχθεί ως κινούμενη εικόνα. Σημειώστε ότι αυτή η επιλογή θα απενεργοποιηθεί (και οι επιλογές κίνησης δεν θα είναι ορατές) εάν η εικόνα έχει μόνο μία στρώση.

  Αριθμός επαναλήψεων

    Μπορείτε να ορίσετε πόσες φορές θα επαναλαμβάνεται η κινούμενη εικόνα πριν σταματήσει. Αυτή η τιμή αγνοείται εάν είναι επιλεγμένο το Βρόχος για πάντα.

  Συνεχής βρόγχος

    Όταν διαλέξετε αυτήν την επιλογή, η κίνηση θα επαναλαμβάνεται συνέχεια μέχρι να τη σταματήσετε.

  Καθυστέρηση μεταξύ των πλαισίων εάν είναι αόριστα

    Μπορείτε να ορίσετε την καθυστέρηση, σε χιλιοστά του δευτερολέπτου, μεταξύ των πλαισίων, εάν δεν ορίστηκε πριν. Σε αυτήν την περίπτωση, μπορείτε να τροποποιήσετε κάθε καθυστέρηση στο διάλογο στρώσεων. Λάβετε υπόψη ότι ορισμένα λειτουργικά συστήματα και εφαρμογές ενδέχεται να παρακάμπτουν με χαμηλότερο ρυθμό πλαισίων (καρέ) λόγω της ταχύτητας, της απόδοσης του υπολογιστή ή άλλων τεχνικών περιορισμών.

  Διάθεση πλαισίου όταν δεν καθορίζεται

    Εάν αυτό δεν έχει καθοριστεί πριν, μπορείτε να ορίσετε πόσα πλαίσια θα υπερτίθενται. Μπορείτε να επιλέξετε μεταξύ τριών επιλογών:

    - Δεν με ενδιαφέρει: Μπορείτε να χρησιμοποιήσετε αυτήν την επιλογή εάν όλες οι στρώσεις είναι αδιαφανείς. Οι στρώσεις θα αντικαταστήσουν ό,τι είναι από κάτω.

    - Προσθετικές στρώσεις (συνδυασμός): Τα προηγούμενα πλαίσια δεν θα καταργηθούν όταν εμφανίζεται ένα καινούργιο.

    - Ένα πλαίσιο ανά στρώση (αντικατάσταση): τα προηγούμενα πλαίσια θα καταργηθούν πριν την εμφάνιση ενός καινούργιου.

  Χρήση της πιο πάνω εισαγόμενης καθυστέρησης για όλα τα πλαίσια

    Η τιμή Καθυστέρηση μεταξύ πλαισίων όταν δεν καθορίζεται θα χρησιμοποιηθεί για όλα τα πλαίσια (καρέ).

  Χρήση της πιο πάνω εισαγόμενης διάταξης για όλα τα πλαίσια

    Η τιμή Διάθεση πλαισίου όταν δεν καθορίζεται θα χρησιμοποιηθεί για όλα τα πλαίσια (καρέ).

5.5. Εξαγωγή μορφών αρχείου |  | 5.7. Εξαγωγή εικόνας ως HEIF/HEIC

Report a bug in GIMP Αναφορά σφάλματος τεκμηρίωσης