### 5.4. Γρήγορη δημιουργία πινέλου

Υπάρχουν δύο μέθοδοι για να δημιουργήσετε ένα νέο πινέλο:

1. Πρώτον, η γρήγορη προσωρινή μέθοδος. Έχετε μια περιοχή εικόνας από την οποία θέλετε να δημιουργήσετε ένα πινέλο, που θα χρησιμοποιηθεί με ένα εργαλείο όπως μολύβι, αερογράφος κ.λπ. Επιλέξτε την με το ορθογώνιο (ή ελλειπτικό) εργαλείο επιλογής και μετά Αντιγράψτε αυτήν την επιλογή. Αμέσως μπορείτε να δείτε αυτό το αντίγραφο στην πρώτη θέση του Διαλόγου πινέλου και το όνομά του είναι «Πρόχειρο». Είναι άμεσα χρησιμοποιήσιμο.

   Αυτό το εργαλείο είναι προσωρινό: εξαφανίζεται όταν κλείνετε το GIMP. Μπορείτε να το κάνετε μόνιμο πατώντας το Διπλασιασμός αυτού του πινέλου στο τέλος του πίνακα πινέλων.

   Σχήμα 7.20. Η επιλογή γίνεται πινέλο μετά την αντιγραφή

2. Η δεύτερη μέθοδος είναι πιο εξεζητημένη.

   Επιλέξτε Αρχείο → Νέο… από το κύριο μενού.

   Ορίστε τα Πλάτος και Ύψος για παράδειγμα σε 30 εικονοστοιχεία.

   Στις Προχωρημένες επιλογές, ορίστε για παράδειγμα τον Χρωματικό διάστημα σε Κλίμακα του γκρι και ορίστε το Γέμισμα με σε Λευκό .

   Μεγεθύνετε τη νέα εικόνα για να την μεγαλώσετε και ζωγραφίστε επάνω της με ένα λευκό μολύβι.

   Επιλέξτε Αρχείο → Εξαγωγή ως… από το κύριο μενού.

   Εξαγάγετε την εικόνα με την επέκταση `.gbr` στον κατάλογο `brushes` που βρίσκεται μέσα στον προσωπικό σας φάκελο διαμόρφωσης GIMP.

   Στο Διάλογο πινέλων, πατήστε το πλήκτρο Ανανέωση πινέλων .

   Το πινέλο θα εμφανιστεί μεταξύ των άλλων πινέλων. Μπορείτε να το χρησιμοποιήσετε αμέσως χωρίς να επανεκκινήσετε το GIMP.

   Σχήμα 7.21. Βήματα δημιουργίας πινέλου

   Δημιουργία εικόνας, αποθήκευση πινέλου

   Ανανέωση πινέλων

   Χρήση του πινέλου

5.3. Αλλαγή μεγέθους πινέλου |  | 6. Διαβαθμίσεις

Report a bug in GIMP Αναφορά σφάλματος τεκμηρίωσης