## 5. Πινέλα

Σχήμα 7.15. Παράδειγμα βαφών πινέλου

Ένας αριθμός παραδειγμάτων γραμμών πινέλων που χαράχτηκε χρησιμοποιώντας διαφορετικά πινέλα, από το σύνολο που προμηθεύει το GIMP. Όλα βάφτηκαν χρησιμοποιώντας το εργαλείο πινέλου.

Ένα πινέλο είναι ένας χάρτης εικονοστοιχείων ή ένα σύνολο χαρτών εικονοστοιχείων που χρησιμεύουν για χρώση. Το GIMP περιλαμβάνει ένα σύνολο «εργαλείων βαφής», που όχι μόνο εκτελούν λειτουργίες που θα θεωρούσατε φυσιολογικά ως βάψιμο, αλλά επίσης λειτουργίες όπως σβήσιμο, αντιγραφή, μουτζούρωμα, φωτισμός, σκοτείνιασμα κλ.π. Όλα τα εργαλεία βαφής, εκτός από το εργαλείο μελάνης, χρησιμοποιούν το ίδιο σύνολο πινέλων. Οι χάρτες εικονοστοιχείων των πινέλων παριστάνουν τα σημάδια που γίνονται από απλές «επαφές» του πινέλου στην εικόνα. Μια γραμμή πινέλου γίνεται συνήθως μετακινώντας το δείκτη κατά μήκος της εικόνας με το πλήκτρο του ποντικιού πατημένο και παράγει μια σειρά από σημεία τοποθετημένα κατά μήκος της τροχιάς, με τρόπο που ορίζεται από τα χαρακτηριστικά του πινέλου και το εργαλείο ζωγραφικής που χρησιμοποιείται.

Τα πινέλα μπορούν να επιλεγούν πατώντας σε ένα εικονίδιο στο διάλογος πινέλων. Στο GIMP το τρέχον πινέλο φαίνεται στην περιοχή της εργαλειοθήκης πινέλα/μοτίβα/διαβαθμίσεις. Πατώντας στο σύμβολο πινέλου, είναι ένας τρόπος για ενεργοποίηση του διαλόγου πινέλων.

Όταν εγκαθιστάτε το GIMP, έρχεται με έναν αριθμό βασικών πινέλων και μερικά παράξενα που σας δίνουν παραδείγματα για το τι είναι δυνατό (π.χ., το πινέλο της "πράσινης πιπεριάς" στη εικόνα). Μπορείτε επίσης να δημιουργήσετε νέα πινέλα, ή να τα κατεβάσετε και να τα εγκαταστήσετε έτσι ώστε το GIMP να τα αναγνωρίσει.

Το GIMP μπορεί να χρησιμοποιήσει πολλούς διαφορετικούς τύπους πινέλων . Όλοι τους, όμως, χρησιμοποιούνται όμοια και για τους περισσότερους σκοπούς δεν χρειάζεται να ανησυχείτε για τις διαφορές, όταν βάφετε με πινέλα. Ιδού οι διαθέσιμοι τύποι πινέλων:

Συνηθισμένα πινέλα

  Τα περισσότερα από τα πινέλα που έχονται με το GIMP ανήκουν σε αυτήν την κατηγορία. Εμφανίζονται στο διάλογο πινέλων με χάρτες εικονοστοιχείων γκρι κλίμακας. Όταν βάφετε με τα πινέλα το τρέχον χρώμα προσκηνίου (όπως φαίνεται στην περιοχή χρώματος της εργαλειοθήκης) αντικαθίσταται για το μαύρο και ο εμφανιζόμενος χάρτης εικονοστοιχείων αντιπροσωπεύει το σημάδι που κάνει το πινέλο στην εικόνα.

  Για να δημιουργήσετε ένα τέτοιο πινέλο: δημιουργήστε μια εικόνα σε κλίμακα του γκρι σε επίπεδα του γκρι, όπου το μαύρο είναι πλήρως ορατό, το λευκό είναι διαφανές, με ενδιάμεσα επίπεδα του γκρι. Μην χρησιμοποιείτε διαφάνεια για αυτά τα πινέλα. Αποθηκεύστε το με την επέκταση .gbr. Πατήστε στο πλήκτρο Ανανέωση στο παράθυρο διαλόγου Πινέλα για να το δείτε σε προεπισκόπηση χωρίς να χρειάζεται να επανεκκινήσετε το GIMP.

Πινέλα χρώματος

  Πινέλα σ' αυτή την κατηγορία αντιπροσωπεύονται από χρωματιστές εικόνες στο διάλογο πινέλων. Μπορεί να είναι εικόνες ή κείμενο. Όταν βάφετε μ' αυτά, τα χρώματα χρησιμοποιούνται όπως έχει ρυθμιστεί· το τρέχον χρώμα προσκηνίου δεν παίζει ρόλο. Κατά τα άλλα δουλεύουν, όπως τα συνηθισμένα πινέλα.

  Για να δημιουργήσετε ένα τέτοιο πινέλο, δημιουργείστε μια μικρή εικόνα RGBA:

  Επιλέξτε Αρχείο → Νέο… από το κύριο μενού.

  Στις Προχωρημένες Επιλογές, ορίστε για παράδειγμα τον Χρωματικό χώρο σε Χρώμα RGB και το Γέμισμα με σε Διαφάνεια.

  Σχεδιάστε την εικόνα σας. Σε αντίθεση με τα πινέλα σε κλίμακα του γκρι, οι διαφανείς περιοχές εδώ θα σχεδιαστούν διαφανείς.

  Επιλέξτε από το κύριο μενού Αρχείο → Αποθήκευση… για να αποθηκεύσετε πρώτα την εικόνα σας ως αρχείο `.xcf` για να διατηρήσει τις ιδιότητές του.

  Επιλέξτε Αρχείο → Εξαγωγή ως.. από το κύριο μενού για να εξαγάγετε την εικόνα ως πινέλο με την επέκταση `.gbr`.

  Στο Διάλογος πινέλων, πατήστε το πλήκτρο Ανανέωση πινέλων .

  Το πινέλο θα εμφανιστεί μεταξύ των άλλων πινέλων. Μπορείτε να το χρησιμοποιήσετε αμέσως χωρίς να επανεκκινήσετε το GIMP.

  | Υπόδειξη
  Όταν αντιγράφετε ή αποκόβετε μια επιλογή, βλέπετε τα περιεχόμενα του πρόχειρου (που είναι η επιλογή) στην πρώτη θέση στο διάλογο πινέλων και μπορείτε να το χρησιμοποιήσετε για βάψιμο.

  Σχήμα 7.16. Επιλογή πινέλου μετά από αντιγραφή ή αποκοπή

Σωλήνες εικόνας/Αγωγοί εικόνας

  Πινέλα σε αυτήν την κατηγορία μπορούν να κάνουν περισσότερα από ένα είδος σημαδιού στην εικόνα. Εμφανίζονται με μικρά κόκκινα τρίγωνα στην κάτω δεξιά γωνία του συμβόλου του πινέλου στο διάλογο πινέλων. Μερικές φορές αποκαλούνται "κινούμενα πινέλα" από τα σημάδια καθώς ιχνηλατείτε την πινελιά. Γενικά τα κινούμενα πινέλα μπορεί να είναι πολύ σύνθετα, ειδικά αν χρησιμοποιείτε μια ταμπλέτα, αλλάζοντας σχήμα ως συνάρτηση της πίεσης της γωνίας κλ. Αυτές οι δυνατότητες, όμως, δεν έχουν ποτέ πραγματικά εξερευνηθεί και οι δυνατότητες που έχει το GIMP είναι σχετικά απλές (αλλά παρόλα αυτά χρήσιμες).

  Θα βρείτε ένα παράδειγμα δημιουργίας τέτοιων πινέλων στο Κινούμενα πινέλα

Παραμετρικά πινέλα

  Αυτά τα πινέλα δημιουργήθηκαν με το: Επεξεργαστής πινέλων που σας επιτρέπει να παράξετε μια μεγάλη ποικιλία σχημάτων πινέλων χρησιμοποιώντας μια απλή γραφική διεπαφή. Ένα όμορφο χαρακτηριστικό των παραμετρικών πινέλων είναι ότι αλλάζουν μέγεθος. Είναι δυνατόν, χρησιμοποιώντας το διάλογο Προτιμήσεις, να κάνετε τις πιέσεις των πλήκτρων ή τις περιστροφές της ροδέλας του ποντικιού να προκαλούν στο τρέχον πινέλο αύξηση ή μείωση, εάν είναι παραμετρικά πινέλα.

Τώρα, όλα τα πινέλα έχουν μεταβλητό μέγεθος. Στην πραγματικότητα, στο κουτί επιλογής όλων των εργαλείων ζωγραφικής υπάρχει ένας ολισθητής για να μεγαλώσει ή να μικρύνει το μέγεθος του ενεργού πινέλου. Μπορείτε να το κάνετε αυτό απευθείας στο παράθυρο εικόνας, εάν έχετε ορίσει σωστά τη ροδέλα του ποντικιού· δείτε: Αλλαγή μεγέθους πινέλου.

Πέρα από τον πίνακα εικονοστοιχείων του πινέλου κάθε πινέλο του GIMP έχει μια άλλη σημαντική ιδιότητα: Το διάκενο του πινέλου. Αυτό αντιπροσωπεύει την απόσταση μεταξύ διαδοχικών σημαδιών του πινέλου όταν μια συνεχής πινελιά χαράσσεται. Κάθε πινέλο έχει μια προκαθορισμένη αντιστοίχηση τιμής γι' αυτό, που μπορεί να τροποποιηθεί από το διάλογο πινέλων.

| Σημείωση
Το GIMP μπορεί να χρησιμοποιεί τα πινέλα MyPaint (ΒαφήΜου). Παρακαλούμε δείτε το Τμήμα 3.11, «Πινέλο ΒαφήΜου (MyPaint)» για περισσότερες πληροφορίες.

### 5.1. Προσθήκη νέων πινέλων

| Σημείωση
Υπάρχει μια γρήγορη μέθοδος προσθήκης νέου πινέλου: Τμήμα 5.4, «Γρήγορη δημιουργία πινέλου».

Για να προσθέσετε ένα νέο πινέλο, μετά από δημιουργία ή κατέβασμα, χρειάζεται να το αποθηκεύσετε σε μια μορφή που το GIMP μπορεί να χρησιμοποιήσει. Το αρχείο πινέλου πρέπει να τοποθετηθεί στη διαδρομή αναζήτησης πινέλου του GIMP, έτσι ώστε το GIMP να μπορεί να το ευρετηριοποιήσει και να το εμφανίσει στο διάλογο πινέλων. Μπορείτε να πατήσετε το πλήκτρο του Ανανέωση, που επαναευρετηριοποιεί τον κατάλογο των πινέλων. Το GIMP χρησιμοποιεί τρεις τύπους αρχείων για πινέλα:

GBR

  Η μορφή `.gbr` ("gimp πινέλο") χρησιμοποιείται για συνηθισμένα και χρωματιστά πινέλα. Μπορείτε να μετατρέψετε πολλούς άλλους τύπους εικόνων συμπεριλαμβανόμενων πολλών πινέλων που χρησιμοποιούνται από άλλα προγράμματα, σε πινέλα στο GIMP, ανοίγοντας τα στο GIMP και αποθηκεύοντας τα με ονόματα αρχείων που λήγουν σε `.gbr`. Αυτό φέρνει ένα πλαίσιο διαλόγου στο οποίο μπορείτε να ορίσετε το προκαθορισμένο διάκενο για το πινέλο.

  Μπορείτε να βρείτε τεχνικές προδιαγραφές της μορφής αρχείου GBR στη διεύθυνση developer.gimp.org.

  Σχήμα 7.17. Αποθήκευση ενός πινέλου `.gbr`

GIH

  Η μορφή `.gih` της ("gimp image hose") χρησιμοποιείται για κινούμενα πινέλα. Αυτά τα πινέλα κατασκευάζονται από εικόνες που περιέχουν πολλαπλές στρώσεις: κάθε στρώση μπορεί να περιέχει πολλαπλά σχήματα πινέλου, ταχτοποιημένα σε πλέγμα. Όταν αποθηκεύεται μια εικόνα ως αρχείο `.gih`, εμφανίζεται ένας διάλογος που σας επιτρέπει να περιγράψετε τη μορφή του πινέλου. Κοιτάξτε στο Τμήμα 5.2, «Δημιουργία κινούμενων πινέλων» για περισσότερες πληροφορίες για το διάλογο.

  Μπορείτε να βρείτε τεχνικές προδιαγραφές της μορφής αρχείου GIH στη διεύθυνση developer.gimp.org.

VBR

  Η μορφή `.vbr` χρησιμοποιείται για παραμετρικά πινέλα, δηλαδή πινέλα που δημιουργήθηκαν χρησιμοποιώντας τον επεξεργαστή πινέλου. Δεν υπάρχει άλλος τρόπος για λήψη αρχείων σε αυτή τη μορφή.

MYB

  Η μορφή `.myb` χρησιμοποιείται για πινέλα MyPaint (ΒαφήΜου). Παρακαλούμε, δείτε το Τμήμα 3.11, «Πινέλο ΒαφήΜου (MyPaint)» για περισσότερες πληροφορίες.

Για να καταστήσετε ένα πινέλο διαθέσιμο, τοποθετήστε το σε έναν από τους φακέλους στη διαδρομή αναζήτησης πινέλου του GIMP. Από προεπιλογή, η διαδρομή αναζήτησης πινέλου περιλαμβάνει δύο φακέλους, το φάκελο συστήματος, `brushes`, που δεν πρέπει να χρησιμοποιήσετε ή να μεταβάλλετε και το φάκελο `brushes` στο προσωπικό σας κατάλογο GIMP. Μπορείτε να προσθέσετε νέους φακέλους στη διαδρομή αναζήτησης πινέλου χρησιμοποιώντας τη σελίδα Φάκελοι πινέλου του διαλόγου προτιμήσεων. Οποιοδήποτε αρχείο GBR, GIH ή VBR συμπεριλαμβάνεται σε έναν κατάλογο της διαδρομής αναζήτησης πινέλου θα εμφανιστεί στο διάλογο πινέλων την επόμενη φορά που ξεκινάτε το GIMP ή μόλις πιέσετε το κουμπί Ανανέωση στο διάλογο πινέλων.

| Σημείωση
Όταν δημιουργείτε ένα νέο παραμετρικό πινέλο χρησιμοποιώντας τον επεξεργαστή πινέλου, αποθηκεύεται αυτόματα στον προσωπικό σας φάκελο `brushes`.

Υπάρχει ένας αριθμός ιστότοπων με φορτώσιμες συλλογές πινέλων του GIMP. Είναι προτιμότερο αντί για έναν κατάλογο συνδέσμων που σύντομα θα ξεπεραστούν ψάξτε με μια μηχανή αναζήτησης για «GIMP brushes». Υπάρχουν επίσης πολλές συλλογές πινέλων για άλλα προγράμματα με λειτουργικότητα βαφής. Μερικές μπορούν εύκολα να μετατραπούν σε πινέλα GIMP, μερικές απαιτούν ειδικές λειτουργικές μετατροπές και άλλες δεν μπορούν να μετατραπούν καθόλου. Οι πιο φανταχτεροί τύποι πινέλων ανήκουν στην τελευταία κατηγορία. Εάν χρειάζεται να μάθετε, κοιτάξτε γύρω στο διαδίκτυο κι αν δεν βρείτε τίποτα, ψάξτε για έναν ειδικό να ρωτήσετε.

4.7. Μονοπάτια και αρχεία SVG |  | 5.2. Δημιουργία κινούμενων πινέλων

Report a bug in GIMP Αναφορά σφάλματος τεκμηρίωσης