### 7.7. Διάλογος σημείων δειγματοληψίας

Ενώ ο Επιλογέας χρώματος μπορεί να εμφανίσει πληροφορίες χρώματος για ένα εικονοστοιχείο, ο διάλογος «Δειγματοληψία σημείων» μπορεί να εμφανίσει τα δεδομένα τεσσάρων εικονοστοιχείων της ενεργής στρώσης ή της εικόνας, ταυτόχρονα. Μια άλλη σημαντική διαφορά είναι ότι οι τιμές αυτών των σημείων μεταβάλλονται σε πραγματικό χρόνο καθώς δουλεύετε στην εικόνα.

#### 7.7.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το κύριο μενού: Παράθυρα → Προσαρτήσιμοι διάλογοι → Σημεία δειγματοληψίας.

- από το μενού καρτέλας σε οποιοδήποτε παράθυρο προσαρτήσιμου διαλόγου πατώντας στο πλήκτρο μενού καρτέλας και επιλέγοντας Προσθήκη καρτέλας → Σημεία δειγματοληψίας.

#### 7.7.2. Χρήση σημείων δειγματοληψίας

Για τη δημιουργία σημείου δειγματοληψίας, Ctrl-πάτημα σε έναν από τους δύο χάρακες μέτρησης στο παράθυρο εικόνας και σύρσιμο του δείκτη ποντικιού. Εμφανίζονται δύο κάθετοι οδηγοί. Το σημείο δειγματοληψίας είναι εκεί που τέμνονται οι δύο οδηγοί. Μπορείτε να δείτε τις συντεταγμένες του στην κάτω αριστερή γωνία της περιοχής κατάστασης στο κάτω μέρος. Απελευθερώστε το πλήκτρο του ποντικιού.

Η εικόνα δείχνει τέσσερα ήδη καθορισμένα σημεία δειγματοληψίας και το σταυρόνημα όταν πατάτε Ctrl σε έναν χάρακα μέτρησης και, στη συνέχεια, πατήστε και σύρετε.

Τα σημεία δειγματοληψίας εμφανίζονται ως στρογγυλό σημάδι με αριθμό σειράς. Μπορείτε να αποκρύψετε αυτά τα σημάδια αποεπιλέγοντας Προβολή → Εμφάνιση σημείων δειγματοληψίας στο κύριο μενού.

Το παράθυρο διαλόγου «Σημεία δειγματοληψίας» δεν ανοίγει αυτόματα όταν δημιουργείτε ένα σημείο δειγματοληψίας.

Για μετακίνηση ή διαγραφή σημείου δείγματος:

- Χρησιμοποιώντας το εργαλείο Επιλογή χρώματος, πατήστε και σύρετε το σημείο δειγματοληψίας προς τα πάνω σε έναν χάρακα μέτρησης για να το διαγράψετε.

- Χρησιμοποιώντας ένα εργαλείο βαφής, Ctrl + πάτημα και σύρσιμο του σημείου δειγματοληψίας προς τα πάνω σε έναν χάρακα μέτρησης για να το διαγράψετε.

Από προεπιλογή, η δειγματοληψία εκτελείται σε όλες τις στρώσεις. Εάν θέλετε να κάνετε δειγματοληψία μόνο στην ενεργή στρώση, αποεπιλέξτε το Μενού σημείου δειγματοληψίας → Συγχωνευμένο δείγμα από το μενού καρτέλας.

#### 7.7.3. περιγραφή διαλόγου «Σημεία δειγματοληψίας»

Σχήμα 15.112. Διάλογος σημείων δειγματοληψίας

Πληροφορίες σχετικά με όλα τα σημεία δειγματοληψίας εμφανίζονται σε αυτό το παράθυρο.

Το χρώμα του σημείου δειγματοληψίας εμφανίζεται σε ένα χρωματολόγιο.

Στην πτυσσόμενη λίστα, μπορείτε να επιλέξετε μεταξύ:

Εικονοστοιχείο

  Αυτή η επιλογή εμφανίζει τις τιμές κόκκινου, πράσινου, γαλάζιου και άλφα του εικονοστοιχείου, ως αριθμούς μεταξύ 0 και 255.

RGB (%)

  Αυτή η επιλογή εμφανίζει τις τιμές κόκκινου, πράσινου, γαλάζιου και άλφα του εικονοστοιχείου, ως ποσοστά. Εμφανίζει επίσης τη δεκαεξαδική τιμή του χρώματος του εικονοστοιχείου.

RGB (0..255)

  Αυτή η επιλογή εμφανίζει τις τιμές κόκκινου, πράσινου, γαλάζιου και άλφα του εικονοστοιχείου, ως δεκαεξαδικές τιμές. Εμφανίζει επίσης τη δεκαεξαδική τιμή του χρώματος του εικονοστοιχείου.

Κλίμακα του γκρι (%)

HSV

  Αυτή η επιλογή εμφανίζει την απόχρωση, σε βαθμούς, καθώς και τον κορεσμό, τιμή και άλφα του εικονοστοιχείου, ως ποσοστά.

CIE LCh

CIE LAB

CIE xyY

CIE Yu'v'

CMYK

  Αυτή η επιλογή εμφανίζει τις τιμές κυανού, ματζέντα, κίτρινου, μαύρου και άλφα του εικονοστοιχείου, ως ποσοστά.

Δεδομένα παρέχονται για κάθε κανάλι στο επιλεγμένο χρωματικό πρότυπο. Το άλφα εμφανίζεται μόνο εάν η εικόνα έχει άλφα κανάλι.

Το Δεκαεξαδικό εμφανίζεται μόνο όταν έχει επιλεγεί μία από τις λειτουργίες RGB. Εμφανίζει τον δεκαεξαδικό κώδικα της Σημειογραφίας HTML.

7.6. Πίνακας εργαλείων |  | 7.8. Διάλογος δείκτη

Report a bug in GIMP Αναφορά σφάλματος τεκμηρίωσης