### 6.5. Κατάσταση γκρι κλίμακας

Μπορείτε να χρησιμοποιήσετε την εντολή Κλίμακα του γκρι για να μετατρέψετε την εικόνα σας σε κλίμακα του γκρίζου. Η τελική εικόνα γκρίζας κλίμακας θα έχει ένα μοναδικό κανάλι που αποτελείται από διάφορες αποχρώσεις του γκρίζου από μαύρο μέχρι άσπρο.

Ο αριθμός των διαθέσιμων τονικών βημάτων μεταξύ μαύρου και λευκού εξαρτάται από την ακρίβεια της εικόνας:

Με ακρίβεια ακεραίου:

- Μία εικόνα γκρίζας κλίμακας ακεραίου 8 δυαδικών παρέχει 255 διαθέσιμα τονικά βήματα από 0 (μαύρο) μέχρι 255 (λευκό).

- Μία εικόνα γκρίζας κλίμακας ακεραίου 16 δυαδικών παρέχει 65535 διαθέσιμα τονικά βήματα από 0 (μαύρο) μέχρι 65535 (λευκό).

- Μία εικόνα γκρίζας κλίμακας ακεραίου 32 δυαδικών θα παρέχει 4294967295 τονικά βήματα από 0 (μαύρο) μέχρι 4294967295 (λευκό). Αλλά, επειδή το υψηλού βάθους δυαδικών ψηφίων GIMP επεξεργάζεται όλα εσωτερικά με ακρίβεια 32 δυαδικών ψηφίων κινητής υποδιαστολής, ο πραγματικός αριθμός των βημάτων δεν θα είναι παραπάνω από τον αριθμό των διαθέσιμων τονικών βημάτων σε μια εικόνα με 32 δυαδικά ψηφία κινητής υποδιαστολής.

Με ακρίβεια κινητής υποδιαστολής: ο διαθέσιμος αριθμός τονικών βημάτων σε μια εικόνα γκρίζας κλίμακας εξαρτάται από το καθορισμένο βάθος δυαδικών (8, 16 ή 32 δυαδικά) και τον τύπο κινητής υποδιαστολής που ζητείται από το πρόγραμμα (δείτε αριθμητική κινητής υποδιαστολής για λεπτομέρειες).

#### 6.5.1. Ενεργοποίηση της εντολής

Μπορείτε να προσπελάσετε αυτήν την εντολή από τη γραμμή μενού της εικόνας μέσα από Εικόνα → Κατάσταση → Κλίμακα του γκρι.

6.4. Κατάσταση RGB |  | 6.6. Κατάσταση από ευρετήριο

Report a bug in GIMP Αναφορά σφάλματος τεκμηρίωσης