### 6.19. Τροποποιητές αλληλεπίδρασης καμβά

Σχήμα 15.90. Προτιμήσεις τροποποιητών

Αυτή η σελίδα σάς επιτρέπει να αλλάξετε τους τροποποιητές πλήκτρων για οποιοδήποτε από τα διαθέσιμα πλήκτρα των συσκευών εισόδου σας (ποντίκι, γραφίδα κ.λπ.), εκτός από το κύριο πλήκτρο. Αυτό μπορεί να χρησιμοποιηθεί για να αλλάξετε τις ενέργειες που εκτελούνται στον καμβά όταν πατηθεί ένα συγκεκριμένο πλήκτρο σε συνδυασμό με έναν τροποποιητή πλήκτρων.

#### 6.19.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.19.2. Επιλογές

Τροποποιητές

Πατήστε εδώ για να ορίσετε τροποποιητές ενός πλήκτρου

  Πατώντας σε αυτό το πλήκτρο με ένα από τα πλήκτρα των συσκευών εισόδου σας (εκτός από το κύριο πλήκτρο) μπορείτε να αλλάξετε την εντολή που εκτελεί κάθε τροποποιητής για αυτό το πλήκτρο όταν χρησιμοποιείται.

  Όταν πατήσετε σε αυτό, εμφανίζεται ένας κατάλογος με τις τρέχουσες εντολές που έχουν αντιστοιχιστεί σε κάθε έναν από τους τροποποιητές για το πλήκτρο που πατάτε. Θα εμφανιστούν μόνο οι τροποποιητές που έχουν εντολές που τους έχουν προσαρτηθεί. Μπορείτε να προσθέσετε ένα νέο στοιχείο στον κατάλογο πατώντας στο πλήκτρο κάτω από τον κατάλογο, ή να καταργήσετε έναν τροποποιητή που δεν χρειάζεστε πατώντας στο πλήκτρο στα δεξιά κάθε στοιχείου.

  Για να αλλάξετε την λειτουργία ενός τροποποιητή, πατήστε στον κατάλογο, που θα σας δείξει όλες τις διαθέσιμες επιλογές. Για να αλλάξετε τον τροποποιητή που εκτελεί μια εντολή, πατήστε στη στήλη τροποποιητή στα αριστερά και πατήστε τον τροποποιητή ή τους τροποποιητές που θέλετε να χρησιμοποιήσετε. Επιτρέπονται πολλαπλοί τροποποιητές, π.χ. Shift+Ctrl+μεσαίο πλήκτρο ποντικιού (εμφανίζεται ως πλήκτρο 2 του Συνολικού δείκτη δυστήματος), που είναι από προεπιλογή συνδεδεμένο στην Περιστροφή Προβολής κατά βήματα 15 μοιρών.

Επαναφορά αποθηκευμένων ρυθμίσεων τροποποιητών στις προεπιλεγμένες τιμές

  Πατώντας σε αυτό το πλήκτρο, όλοι οι τροποποιητές για τις συσκευές εισόδου σας επαναφέρονται στις προεπιλεγμένες τιμές τους.

6.18. Αλληλεπίδραση καμβά |  | 6.20. Συμπεριφορά προσκόλλησης αλληλεπίδρασης καμβά

Report a bug in GIMP Αναφορά σφάλματος τεκμηρίωσης