### 6.15. Εσωτερική λάμψη

#### 6.15.1. Επισκόπηση

Σχήμα 17.153. Εφαρμογή παραδείγματος για το φίλτρο εσωτερικής λάμψης

Αρχική εικόνα

Εσωτερική λάμψη εφαρμοσμένη με λευκό χρώμα σε διπλασιασμένη στρώση

Αυτό το φίλτρο αντικαθιστά τα περιεχόμενα της στρώσης με μια εσωτερική λάμψη πάνω από τις άκρες του αντικειμένου. Αυτό το φίλτρο χρειάζεται μια στρώση με κανάλι άλφα για να λειτουργήσει. Λειτουργεί καλύτερα εάν πρώτα διπλασιάσετε τη στρώση και εφαρμόσετε την εσωτερική λάμψη στην κορυφή.

#### 6.15.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Φως και σκιά → Εσωτερική λάμψη….

#### 6.15.3. Επιλογές

Σχήμα 17.154. Επιλογές φίλτρου «Εσωτερικής λάμψης»

Προεπιλογές, «Τύπος εισόδου», Περικοπή, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

Σχήμα ανάπτυξης

  Το σχήμα που χρησιμοποιείται για να επεκτείνει τη σκιά. Οι επιλογές είναι Τετράγωνο, Κύκλος (προεπιλογή) και Ρόμβος.

Χ, Υ

  Αυτά ορίζουν τις συντεταγμένες από τις οποίες ξεκινά η λάμψη. Αλλάζοντας αυτό, η λάμψη μπορεί να γίνει πιο πυκνή στη μία πλευρά.

Ακτίνα θόλωσης

  Αυτό καθορίζει το μέγεθος της θόλωσης.

Ακτίνα επέκτασης

  Η απόσταση για την επέκταση της σκιάς πριν από τη θόλωση, ή όταν χρησιμοποιούνται αρνητικές τιμές για να συρρικνώσει τη σκιά.

Αδιαφάνεια

  Αυτό καθορίζει πόσο διαφανής ή συμπαγής θα είναι η εσωτερική λάμψη.

Χρώμα

  Το χρώμα που θα χρησιμοποιηθεί για τη λάμψη. Από προεπιλογή επιλέγεται το τρέχον χρώμα προσκηνίου, αλλά μπορεί να αλλάξει χρησιμοποιώντας είτε το πλήκτρο επιλογής χρώματος, είτε τον επιλογέα χρώματος.

Διάμεση διόρθωση για μη επηρεαζόμενα εικονοστοιχεία (pixel) στις άκρες

  Η διάμεση θόλωση καλύπτει τα εικονοστοιχεία που δεν επηρεάζονται. Εάν ορίσετε αυτό το ρυθμιστικό πολύ ψηλά, θα μοιάζει με περίγραμμα. Σύρετε το μόνο αρκετά ψηλά για να καλύψετε τις λεπτές σχηματισμένες γωνίες.

6.14. Λοξότμηση |  | 7. Φίλτρα θορύβου

Report a bug in GIMP Αναφορά σφάλματος τεκμηρίωσης