### 5.3. Αλλαγή μεγέθους πινέλου

Όλα τα πινέλα έχουν μεταβλητό μέγεθος που μπορεί να αλλαχθεί.

Μπορείτε να αλλάξετε το μέγεθος του πινέλου με πολλούς τρόπους:

- Χρήση του ρυθμιστικού Μέγεθος στις Επιλογές εργαλείων. Τα εργαλεία Μολύβι, Πινέλο, Γόμα, Αερογράφος, Κλωνοποίηση, Επούλωση, Κλωνοποίηση προοπτικής, Θάμπωμα/Όξυνση και Ξάνοιγμα/Σκοτείνιασμα έχουν ένα ρυθμιστικό για να αλλάζουν το μέγεθος του πινέλου.

- Χρησιμοποιώντας τα προεπιλεγμένα πλήκτρα συντόμευσης για την αλλαγή του μεγέθους ενός εργαλείου:

  - Μείωση του μεγέθους κατά 1: [

  - Αύξηση του μεγέθους κατά 1: ]

  - Μείωση του μεγέθους κατά 10: {

  - Αύξηση του μεγέθους κατά 10: }

- Χρησιμοποιώντας τις προεπιλεγμένες ενέργειες κύλισης του ποντικιού για την αλλαγή του μεγέθους ενός εργαλείου:

  - Μείωση μεγέθους κατά 1: Ctrl+Alt+τροχός κύλισης προς τα κάτω

  - Αύξηση μεγέθους κατά 1: Ctrl+Alt+τροχός κύλισης προς τα επάνω

- Ρυθμίζοντας τη συμπεριφορά του τροχού του ποντικιού στις Προτιμήσεις ελεγκτών εισόδου:

  1. Στο κεντρικό παράθυρο του GIMP κάντε κλικ στο Επεξεργασία → Προτιμήσεις.

  2. Στην αριστερή στήλη του νέου παραθύρου επιλέξτε Συσκευές εισόδου → Ελεγκτές εισόδου.

  3. Οι προτιμήσεις Πρόσθετοι ελεγκτές εισόδου εμφανίζονται με δύο στήλες: Διαθέσιμοι ελεγκτές και Ενεργοί ελεγκτές.

     Στην στήλη Ενεργοί ελεγκτές διπλό κλικ στο στοιχείο Κύριος τροχός ποντικιού.

  4. Ανοίγει το παράθυρο διαλόγου Διαμόρφωση ελεγκτή εισόδου.

     Στην αριστερή στήλη Event (Συμβάν), επιλέξτε την καταχώρηση Scroll Up (Κύλιση προς τα πάνω).

  5. Πατήστε το πλήκτρο Επεξεργασία συμβάντος (στο κάτω μέσο του καταλόγου).

  6. Ανοίγει το παράθυρο διαλόγου Επιλογή ενέργειας συμβάντος ελεγκτή.

     Στη στήλη Ενέργεια, αναπτύξτε το στοιχείο Εργαλεία.

  7. Στην αριστερή στήλη Ενέργεια, επιλέξτε Μέγεθος εργαλείου: Αύξηση σχετικής τιμής και, στη συνέχεια, πατήστε στο πλήκτρο Εντάξει.

  8. Τώρα, το συμβάν Κύλιση προς τα πάνω σχετίζεται με την ενέργεια εργαλεία-μεγέθος-ενίσχυση-ποσοστού.

  9. Κλείστε το παράθυρο.

  10. Με τον ίδιο τρόπο, προγραμματίστε τα Scroll Down (Κύλιση προς τα κάτω) με Tool's Size: Decrease Relative (Μέγεθος του εργαλείου: Σχετική μείωση).

  11. Πατήστε το πλήκτρο Εντάξει του κύριου παραθύρου των Προτιμήσεων.

  Μετά από αυτές τις μακρές εξηγήσεις μπορείτε να χρησιμοποιήσετε τον τροχό του ποντικιού σας για να μεταβάλλετε το μέγεθος του πινέλου. Για παράδειγμα, επιλέξτε το εργαλείο του μολυβιού με το Κυκλικό πινέλο. Τοποθετήστε τον δείκτη μέσα στο παράθυρο της εικόνας και χρησιμοποιήστε τον τροχό του ποντικιού και προς τις δυο κατευθύνσεις για να δείτε τον Κύκλο να συρρικνώνεται ή να μεγαλώνει.

- Ρυθμίζοντας τη συμπεριφορά των πλήκτρων βέλους πάνω και κάτω του πληκτρολογίου:

  Η μέθοδος είναι η ίδια με εκείνη για τον τροχό του ποντικιού. Οι μόνες διαφορές είναι:

  - Στη στήλη Ενεργοί ελεγκτές, διπλοπατήστε στο Κύριο πληκτρολόγιο.

  - Στη στήλη Συμβάν, επεξεργαστείτε την καταχώρηση Δρομέας επάνω για το πρώτο κλειδί και την καταχώρηση Δρομέας κάτω για το δεύτερο κλειδί.

  - Στη συνέχεια, χρησιμοποιήστε τα πλήκτρα βέλους Πάνω και Κάτω του πληκτρολογίου. Το αποτέλεσμα είναι το ίδιο όπως και με τον τροχό του ποντικιού.

5.2. Δημιουργία κινούμενων πινέλων |  | 5.4. Γρήγορη δημιουργία πινέλου

Report a bug in GIMP Αναφορά σφάλματος τεκμηρίωσης