### 6.5. Εισαγωγή και εξαγωγή εικόνας

Σχήμα 15.73. Προτιμήσεις εισαγωγής και εξαγωγής εικόνας

Αυτή η σελίδα σας επιτρέπει να προσαρμόσετε τις ρυθμίσεις που σχετίζονται με την εισαγωγή και την εξαγωγή εικόνων.

#### 6.5.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.5.2. Επιλογές

Εισαγωγή πολιτικών

Προβιβασμός εισαγόμενων εικόνων σε ακρίβεια κινητής υποδιαστολής

  Όταν είναι ενεργοποιημένη, η ακρίβεια όλων των εισαγόμενων εικόνων αλλάζει σε κινητή υποδιαστολή 32 δυαδικών.

Πρόσμειξη εικόνων κατά τον προβιβασμό σε κινητή υποδιαστολή

  Όταν η προηγούμενη ρύθμιση είναι ενεργοποιημένη, αυτή η ρύθμιση σάς επιτρέπει να επιλέξετε εάν θα εφαρμόζεται η πρόσμειξη όταν μια εικόνα χαμηλότερης ακρίβειας αλλάζει σε 32 δυαδικά κινητής υποδιαστολής.

Προσθήκη καναλιού άλφα σε εισαγόμενες εικόνες

  Όταν είναι ενεργοποιημένη, ένα κανάλι άλφα προστίθεται αυτόματα σε οποιαδήποτε εισαγόμενη εικόνα που δεν διαθέτει ακόμα. Αυτό μπορεί να είναι χρήσιμο εάν χρειάζεστε συνήθως ένα κανάλι άλφα για τη ροή εργασίας σας.

Πολιτική χρωματικής κατατομής

  Κατά την εισαγωγή μιας εικόνας στην οποία έχει προσαρτηθεί μια κατατομή (προφίλ) χρωμάτων, μπορείτε να επιλέξετε εδώ ποια ενέργεια πρέπει να εκτελεστεί. Ανατρέξτε στην ενότητα Συμπεριφορά ανοίγματος αρχείου στις προτιμήσεις Διαχείρισης χρωμάτων.

Πολιτική περιστροφής μεταδεδομένων

  Κατά την εισαγωγή μιας εικόνας που έχει μεταδεδομένα σχετικά με την περιστροφή της εικόνας που είναι προσαρτημένα σε αυτήν, μπορείτε να επιλέξετε εδώ ποια ενέργεια πρέπει να ληφθεί.

  - Ερώτηση για το τι πρέπει να γίνει Αυτή είναι η προεπιλογή. Κάθε φορά που ανοίγετε μια εικόνα με μεταδεδομένα περιστροφής, ανοίγει ένα παράθυρο διαλόγου που σας ρωτά εάν θα περιστρέψετε την εικόνα σύμφωνα με τα μεταδεδομένα.

  - Απόρριψη μεταδεδομένων χωρίς περιστροφή Όταν επιλέγετε αυτό, τα μεταδεδομένα περιστροφής θα αγνοούνται κατά το άνοιγμα μιας εικόνας.

  - Περιστροφή της εικόνας και απόρριψη μεταδεδομένων Όταν το επιλέγετε, μια εικόνα θα περιστρέφεται πάντα σύμφωνα με τα μεταδεδομένα κατά το άνοιγμά της. Μετά από αυτό, τα μεταδεδομένα περιστροφής απορρίπτονται και αντικαθίστανται από τις προεπιλεγμένες τιμές για τα μεταδεδομένα περιστροφής.

Πολιτικές εξαγωγής

| Σημείωση

Οι ακόλουθες πολιτικές εξαγωγής ορίζουν τις προεπιλεγμένες τιμές κατά την εξαγωγή μιας εικόνας. Οι περισσότερες μορφές διαθέτουν παράθυρα διαλόγου εξαγωγής εικόνας όπου, μεταξύ άλλων, μπορείτε να προσαρμόσετε περαιτέρω τη σχετική ρύθμιση για τη συγκεκριμένη μορφή. Αυτές οι ρυθμίσεις ανά μορφή αποθηκεύονται σε όλες τις επανεκκινήσεις.

Δεν υποστηρίζουν όλες οι μορφές εικόνας όλες τις παρακάτω ρυθμίσεις. Ισχύουν μόνο για σχετικές μορφές εικόνας που υποστηρίζουν τη ρύθμιση.

Είναι καλό να γνωρίζετε τις επιπτώσεις της συμπερίληψης ορισμένων μεταδεδομένων. Τα μεταδεδομένα μπορεί να περιέχουν ευαίσθητα προσωπικά στοιχεία, που ίσως θελήσετε να ελέγξετε πρώτα πριν αποφασίσετε να τα συμπεριλάβετε ή όχι. Παραδείγματα είναι τα μεταδεδομένα GPS που μπορούν να δείξουν μια ακριβή τοποθεσία, ή το όνομα και τη διεύθυνση του δημιουργού της εικόνας.

Εξαγωγή της χρωματικής κατατομής (προφίλ) της εικόνας από προεπιλογή

  Όταν είναι ενεργοποιημένη, η προεπιλογή για την εξαγωγή εικόνων είναι να συμπεριληφθεί η κατατομή (προφίλ) χρωμάτων.

Εξαγωγή του σχολίου της εικόνας από προεπιλογή

  Όταν είναι ενεργοποιημένη, η προεπιλογή για την εξαγωγή εικόνων είναι να συμπεριληφθεί το σχόλιο.

Εξαγωγή της μικρογραφίας της εικόνας από προεπιλογή

  Όταν είναι ενεργοποιημένη, η προεπιλογή για την εξαγωγή εικόνων είναι να συμπεριληφθεί η μικρογραφία.

Εξαγωγή μεταδεδομένων exif από προεπιλογή όταν είναι διαθέσιμα

  Όταν είναι ενεργοποιημένη, η προεπιλογή για την εξαγωγή εικόνων είναι να περιλαμβάνονται μεταδεδομένα exif.

Εξαγωγή μεταδεδομένων XMP από προεπιλογή όταν είναι διαθέσιμα

  Όταν είναι ενεργοποιημένη, η προεπιλογή για την εξαγωγή εικόνων είναι να περιλαμβάνονται μεταδεδομένα XMP.

Εξαγωγή μεταδεδομένων IPTC από προεπιλογή, όταν είναι διαθέσιμα

  Όταν είναι ενεργοποιημένη, η προεπιλογή για την εξαγωγή εικόνων είναι να περιλαμβάνονται μεταδεδομένα IPTC.

Τύπος αρχείου εξαγωγής

Προεπιλεγμένος τύπος αρχείου εξαγωγής

  Αυτή η ρύθμιση σάς επιτρέπει να επιλέξετε ποια μορφή αρχείου θα πρέπει να χρησιμοποιείται από προεπιλογή κατά την εξαγωγή μιας εικόνας, χωρίς να επιλέγετε ρητά μια επέκταση γνωστής μορφής αρχείου εικόνας.

  Σημειώστε ότι αυτό ισχύει μόνο κατά την εξαγωγή μιας νέας εικόνας που δημιουργήθηκε στο GIMP. Κατά την εξαγωγή μιας εικόνας που είχε εισαχθεί προηγουμένως, το GIMP χρησιμοποιεί την επέκταση αυτής της εισαγόμενης εικόνας.

Εισαγωγέας ακατέργαστης εικόνας

Πρόσθετο

  Αυτή η ρύθμιση εμφανίζει έναν κατάλογο με γνωστά πρόσθετα (plug-ins) που μπορούν να χρησιμοποιηθούν για το άνοιγμα και την επεξεργασία μορφών εικόνας RAW. Οι πιο συνηθισμένες εφαρμογές που χρησιμοποιούνται εδώ είναι οι Darktable και RawTherapee. Εάν δεν έχει καταχωρηθεί κανένα πρόσθετο, το GIMP θα εμφανίσει μια τιμή κράτησης θέσης εδώ.

6.4. Διαχείριση χρωμάτων |  | 6.6. Πειραματικός χώρος δοκιμών

Report a bug in GIMP Αναφορά σφάλματος τεκμηρίωσης