### 4.2. Διάλογος εικόνων

Σχήμα 15.49. Ο διάλογος εικόνων

Ο διάλογος «Εικόνες» εμφανίζει τη λίστα των ανοιχτών εικόνων στην οθόνη σας, καθεμιά τους αναπαριστάνεται με μικρογραφία. Αυτός ο διάλογος είναι χρήσιμος όταν έχει πολλές επικαλυπτόμενες εικόνες στην οθόνη σας: έτσι, μπορείτε να ανυψώσετε την επιθυμητή εικόνα στο προσκήνιο.

#### 4.2.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το κύριο μενού: Παράθυρα → Προσαρτήσιμοι διάλογοι → Εικόνες.

- από το μενού καρτέλας σε οποιοδήποτε προσαρτήσιμο παράθυρο διαλόγουπατώντας στο πλήκτρο μενού καρτέλας και επιλέγοντας Προσθήκη καρτέλας → Εικόνες.

Στο μενού Παράθυρα, υπάρχει ένας κατάλογος των Αποσπώμενων παραθύρων που υπάρχει μόνο εάν τουλάχιστον ένας διάλογος παραμένει ανοιχτός. Σε αυτήν την περίπτωση, μπορείτε να ανυψώσετε τον διάλογο «Εικόνες» από το κύριο μενού: Παράθυρα → Εικόνες.

#### 4.2.2. Χρήση του διαλόγου εικόνων

Σε κατάσταση πολλαπλού παράθυρου, στην κορυφή του διαλόγου, μια πτυσσόμενη λίστα ανοιχτών εικόνων εμφανίζεται εάν η επιλογή «εμφάνιση επιλογής εικόνας» είναι σημειωμένη στο μενού καρτέλας.

Στο κέντρο, οι ανοιχτές εικόνες εμφανίζονται, ως λίστα ή πλέγμα, σύμφωνα με την επιλεγμένη κατάσταση. Η τρέχουσα εικόνα τονίζεται στην κατάσταση λίστας και με περίγραμμα στην κατάσταση πλέγματος. Με διπλό κλικ στο όνομα εικόνας, ανυψώνετε αυτήν την εικόνα στο προσκήνιο της οθόνης σας. Με απλό κλικ επιλέγετε αυτήν την εικόνα, έτσι ώστε τα κουμπιά του διαλόγου να μπορούν να δράσουν σε αυτή.

Προβολή ως λίστα, Προβολή ως πλέγμα, Μέγεθος προεπισκόπησης

  Στο μενού καρτέλας για το διάλογο «Εικόνες», μπορείτε να διαλέξετε μεταξύ Προβολή ως πλέγμα και Προβολή ως λίστα. Σε κατάσταση πλέγματος, αυτές οι εικόνες τοποθετούνται σε διάταξη ορθογωνίου. Σε κατάσταση λίστας, ευθυγραμμίζονται κάθετα, με κάθε σειρά να εμφανίζει μια μικρογραφία των περιεχομένων της εικόνας, το όνομα της και τις διαστάσεις εικονοστοιχείου της.

  | Υπόδειξη
  Ctrl+F ανοίγει ένα πεδίο αναζήτησης. Δείτε Προβολή ως κατάλογος

  Μπορείτε να αλλάξετε το μέγεθος των προεπισκοπήσεων εικόνας στο διάλογο χρησιμοποιώντας το υπομενού Μέγεθος προεπισκόπησης του μενού καρτέλας του παραθύρου διαλόγου.

Κουμπιά

  Η γραμμή πλήκτρων στο κάτω μέρος προσφέρει τις ακόλουθες λειτουργίες:

  Ανύψωση των προβολών αυτής της εικόνας

    Η επιλεγμένη εικόνα εμφανίζεται στο προσκήνιο της οθόνης σας. Εάν αυτή η εικόνα έχει μια άλλη προβολή, αυτή η προβολή ανυψώνεται επίσης, αλλά παραμένει πίσω από την αρχική. Η ίδια επιλογή στο αναδυόμενο μενού, που παίρνετε δεξιοπατώντας, λέγεται «Ανύψωση προβολών»

  Δημιουργία νέας προβολής αυτής της εικόνας

    Διπλασιάζει το παράθυρο εικόνας (όχι την εικόνα) της επιλεγμένης εικόνας.

  Διαγραφή

    Αυτή η εντολή δουλεύει μόνο σε μια εικόνα που φορτώνεται χωρίς παράθυρο. Αν και οι εικόνες μπορούν να ανοιχτούν με την εντολή Νέο παράθυρο, εάν η εικόνα έχει ήδη φορτωθεί χωρίς παράθυρο από την πρωτογενή εντολή της διαδικασίας (όπως `gimp-image-new`, `file-png-load`, κλ.π.), δεν μπορεί να εκφορτωθεί ακόμα κι αν τα παράθυρα της κλείσουν μέχρι το τελευταίο. Τότε χρησιμοποιήστε αυτήν την εντολή για να την κλείσετε.

4. Διάλογοι σχετικοί με τη διαχείριση εικόνας |  | 4.3. Διάλογος ιστορικού εγγράφου

Report a bug in GIMP Αναφορά σφάλματος τεκμηρίωσης