### 4.3. Διάλογος ιστορικού εγγράφου

Σχήμα 15.50. Διάλογος ιστορικού εγγράφου

Ο διάλογος ιστορικού εμφανίζει τη λίστα των εγγράφων που ανοίξατε σε προηγούμενες συνόδους. Είναι πιο πλήρης από τη λίστα που παίρνετε με την εντολή «Άνοιγμα προσφάτων».

#### 4.3.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- Από το κύριο μενού: Παράθυρα → Προσαρτήσιμοι διάλογοι → Ιστορικό εγγράφου.

- Από το μενού καρτέλα σε οποιοδήποτε προσαρτήσιμο διάλογο πατώντας στο και επιλέγοντας Προσθήκη καρτέλας → Ιστορικό εγγράφου.

- Από το κύριο μενού: Αρχείο → Άνοιγμα πρόσφατου → Ιστορικό εγγράφου.

#### 4.3.2. Χρήση του διαλόγου ιστορικού εγγράφου

Η γραμμή κύλισης επιτρέπει την εξερεύνηση όλων των εικόνων που ανοίξατε πριν.

Στο μενού καρτέλας για το διάλογο «Ιστορικό εγγράφου», μπορείτε να διαλέξετε μεταξύ Προβολή ως πλέγμα και Προβολή ως λίστα. Σε κατάσταση πλέγματος, τα έγγραφα τακτοποιούνται σε διάταξη ορθογωνίου. Σε κατάσταση λίστας, στοιχίζονται κάθετα, με κάθε σειρά να εμφανίζει μια μικρογραφία των περιεχομένων της εικόνας, το όνομα της και τις διαστάσεις εικονοστοιχείου της.

| Υπόδειξη
Ctrl+F ανοίγει ένα πεδίο αναζήτησης. Δείτε Προβολή ως κατάλογος

Χρησιμοποιήστε το πλήκτρο Άνοιγμα της επιλεγμένης καταχώρησης , ή την εντολή Άνοιγμα εικόνας του μενού περιβάλλοντος του παραθύρου διαλόγου, για να ανοίξετε την εικόνα που έχετε επιλέξει. Με πατημένο το πλήκτρο Shift, εμφανίζεται μια εικόνα που είναι κρυμμένη πίσω από άλλες. Με πατημένο το πλήκτρο Ctrl, ανοίγει το παράθυρο διαλόγου Άνοιγμα εικόνας.

Χρησιμοποιήστε το πλήκτρο Αφαίρεση της επιλεγμένης καταχώρησης , ή την εντολή Αφαίρεση καταχώρησης του μενού περιβάλλοντος του παραθύρου διαλόγου, για να καταργήσετε μια εικόνα από το παράθυρο διαλόγου Ιστορικό. Η εικόνα καταργείται επίσης από τον κατάλογο εικόνων που ανοίχτηκαν πρόσφατα. Αλλά η ίδια η εικόνα δεν διαγράφεται.

Χρησιμοποιήστε το πλήκτρο Εκκαθάριση ολόκληρου του ιστορικού αρχείων , ή την εντολή Εκκαθάριση ιστορικού από το μενού περιβάλλοντος του παραθύρου διαλόγου, για να καταργήσετε όλα τα αρχεία από το ιστορικό.

Χρησιμοποιήστε το πλήκτρο Επαναδημιουργία προεπισκόπησης , ή την εντολή Επαναδημιουργία προεπισκόπησης από το μενού περιβάλλοντος του παραθύρου διαλόγου, για να ενημερώσετε την προεπισκόπηση σε περίπτωση αλλαγής. Με πατημένο το πλήκτρο Shift, ενεργεί σε όλες τις προεπισκοπήσεις. Με πατημένο το πλήκτρο Ctrl, οι προεπισκοπήσεις που αντιστοιχούν σε αρχεία που δεν μπορούν να εντοπιστούν διαγράφονται.

##### 4.3.2.1. Μενού περιβάλλοντος ιστορικού εγγράφου

Σχήμα 15.51. Μενού περιβάλλοντος ιστορικού εγγράφου

Επισκόπηση

  Μπορείτε να αποκτήσετε το μενού περιβάλλοντος ιστορικού εγγράφων δεξιοπατώντας σε ένα αρχείο στο παράθυρο διαλόγου ιστορικού εγγράφων ή πατώντας στο πλήκτρο μενού καρτέλας και ανοίγοντας το υπομενού Μενού εγγράφων. Αρκετές από τις λειτουργίες είναι επίσης διαθέσιμες μέσω πλήκτρων στο κάτω μέρος του παραθύρου διαλόγου. Αυτές οι λειτουργίες τεκμηριώνονται παραπάνω. Οι υπόλοιπες παρατίθενται παρακάτω.

  Αντιγραφή θέσης εικόνας

    Το Αντιγραφή τοποθεσίας εικόνας σάς επιτρέπει να αντιγράψετε τη διαδρομή της επιλεγμένης εικόνας στο πρόχειρο.

  Εμφάνιση στη διαχείση αρχείων

    Το Εμφάνιση στη Διαχείριση αρχείων ανοίγει τη θέση της εικόνας στην προεπιλεγμένη Διαχείριση αρχείων στο σύστημά σας.

4.2. Διάλογος εικόνων |  | 4.4. Διάλογος προτύπων

Report a bug in GIMP Αναφορά σφάλματος τεκμηρίωσης