### 6.13. Αποθήκευση χρωματικής κατατομής σε αρχείο

Το Αποθήκευση χρωματικής κατατομής σε αρχείο επιτρέπει την αποθήκευση σε δίσκο ενός αντιγράφου της κατατομής (προφίλ) ICC που εκχωρήθηκε στην εικόνα σας.

#### 6.13.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Εικόνα → Διαχείριση χρωμάτων → Αποθήκευση χρωματικής κατατομής σε αρχείο….

#### 6.13.2. Σημειώσεις χρήσης για την εντολή

Το Αποθήκευση χρωματικής κατατομής σε αρχείο είναι χρήσιμο όποτε θέλετε αντίγραφο στον δίσκο οποιασδήποτε κατατομής ICC αποδίδεται στην εικόνα σας.

Το Αποθήκευση χρωματικής κατατομής σε αρχείο μπορεί ακόμα να χρησιμοποιηθεί για να κάνετε αντίγραφο σε δίσκο της ενσωματωμένης κατατομής sRGB του GIMP.

#### 6.13.3. Ένα παράδειγμα με στιγμιότυπα που εμφανίζει πώς να χρησιμοποιήσετε το Αποθήκευση χρωματικής κατατομής σε αρχείο

Ας πούμε ότι θέλετε να αποθηκεύσετε ένα αντίγραφο της ενσωματωμένης κατατομής (προφίλ) sRGB του GIMP σε δίσκο.

1. Ανοίξτε μια εικόνα που έχει μια ενσωματωμένη εκχωρημένη κατατομή sRGB του GIMP.

2. Μπορείτε να προσπελάσετε αυτήν την εντολή από τη γραμμή μενού εικόνας μέσα από Εικόνα → Διαχείριση χρώματος → Αποθήκευση χρωματικής κατατομής (προφίλ) σε αρχείο:

   Ο διάλογος "Αποθήκευση χρωματικής κατατομής" διαιρείται σε τρία παράθυρα. Χρησιμοποιήστε το αριστερό και το κεντρικό παράθυρο για να περιηγηθείτε εκεί που θέλετε να αποθηκεύσετε την κατατομή.

   Όταν αποθηκεύετε ένα αντίγραφο της κατατομής (προφίλ) σε δίσκο, είναι ολότελα εντάξει να αλλάξετε το προτεινόμενο όνομα αρχείου (κάποια προγράμματα κει ιδιαίτερα αυτά που χρησιμοποιούν τη γραμμή εντολών, δεν δουλεύουν εξίσου εύκολα με τα ονόματα αρχείων που περιλαμβάνουν κενά). Εάν αλλάξετε το όνομα του αρχείου, είναι καλή ιδέα να χρησιμοποιήσετε είτε ".icc" ή ".icm" ως επέκταση αρχείου (κάποια προγράμματα δεν θα αναγνωρίσουν μια κατατομή ICC που χρησιμοποιεί κάποια άλλη επέκταση αρχείου).

   Όταν έχετε επιλέξει μια θέση και έχετε πληκτρολογήσει ένα όνομα αρχείου, πατήστε το πλήκτρο Αποθήκευση για να αποθηκεύσετε ένα αντίγραφο της κατατομής στον δίσκο.

3. Μπορείτε επίσης να αντικαταστήσετε μια υπάρχουσα κατατομή (προφίλ) ICC. Αφού επιλέξετε ένα υπάρχον αρχείο κατατομής, στο δεξί πλαίσιο θα εμφανιστούν ενημερωτικές ετικέτες που είναι ενσωματωμένες στην επιλεγμένη κατατομή.

6.12. Απόρριψη χρωματικής κατατομής |  | 6.14. Κατατομή (προφίλ) προσομοίωσης εκτύπωσης

Report a bug in GIMP Αναφορά σφάλματος τεκμηρίωσης