### 7.5. Κονσόλα σφαλμάτων

Η Κονσόλα σφαλμάτων προσφέρει περισσότερες δυνατότητες από το μοναδικό «μήνυμα GIMP». Αυτό είναι ένα ημερολόγιο όλων των σφαλμάτων που συμβαίνουν ενώ τρέχει το GIMP. Μπορείτε να αποθηκεύσετε όλο αυτό το ημερολόγιο ή μόνο ένα επιλεγμένο κομμάτι.

#### 7.5.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το κύριο μενού: Παράθυρα → Προσαρτήσιμοι διάλογοι → Κονσόλα σφαλμάτων.

- από το μενού καρτέλας σε οποιοδήποτε προσαρτήσιμο διάλογο πατώντας στο πλήκτρο μενού καρτέλας και επιλέγοντας Προσθήκη καρτέλας → Κονσόλα σφαλμάτων.

#### 7.5.2. Ο διάλογος «Κονσόλα σφαλμάτων»

Σχήμα 15.109. Το παράθυρο διαλόγου «Κονσόλα σφαλμάτων»

Καθαρισμός σφαλμάτων

  Αυτό το κουμπί διαγράφει όλα τα σφάλματα στο ημερολόγιο.

  | Προειδοποίηση
  Δεν μπορείτε να «αναιρέσετε» αυτήν την ενέργεια.

Αποθήκευση όλων των σφαλμάτων

  Αυτό το πλήκτρο σάς επιτρέπει να αποθηκεύσετε το αρχείο καταγραφής σφαλμάτων σε ένα αρχείο. Ένα παράθυρο διαλόγου σάς επιτρέπει να επιλέξετε το όνομα και τον κατάλογο προορισμού του αρχείου καταγραφής σφαλμάτων. Ανατρέξτε στο Τμήμα 5.3, «Αποθήκευση αρχείου» για περισσότερες πληροφορίες σχετικά με την αποθήκευση αρχείων.

  Μπορείτε επίσης να επιλέξετε ένα μέρος του ημερολογίου (με πάτημα και μεταφορά του δείκτη ποντικιού ή χρησιμοποιώντας τον συνδυασμό πλήκτρων Shift+πλήκτρα βελών) και αποθήκευση μόνο του επιλεγμένου τμήματος πατώντας το πλήκτρο Shift, ενώ πατάτε το πλήκτρο.

| Υπόδειξη
Θα βρείτε επίσης αυτές τις ενέργειες πλήκτρων στο μενού καρτέλας διάλογου με κλικ στο , ή στο μενού περιεχομένου που παίρνετε με δεξί κλικ στο παράθυρο διαλόγου.

#### 7.5.3. Το μενού περιβάλλοντος «Κονσόλα σφαλμάτων»

Εκτός από τις λειτουργίες που αναφέρθηκαν παραπάνω με τη χρήση των πλήκτρων, το μενού περιβάλλοντος διαθέτει τις ακόλουθες πρόσθετες ενέργειες. Μπορείτε να προσπελάσετε το μενού περιβάλλοντος δεξιοπατώντας την κονσόλα σφαλμάτων.

Επιλογή όλων

  Αυτή η εντολή σάς επιτρέπει να επιλέξετε όλα τα μηνύματα στο αρχείο καταγραφής.

Επισήμανση

  Αυτή η εντολή σας επιτρέπει να αλλάξετε το είδος των μηνυμάτων που θα επισημαίνονται στην κονσόλα σφαλμάτων. Μπορείτε να ενεργοποιήσετε ή να απενεργοποιήσετε τα ακόλουθα τρία είδη μηνυμάτων: Σφάλματα, Προειδοποιήσεις και Μηνύματα.

7.4. Διάλογος κατάστασης συσκευής |  | 7.6. Πίνακας εργαλείων

Report a bug in GIMP Αναφορά σφάλματος τεκμηρίωσης