### 6.27. Φάκελοι δεδομένων

Σχήμα 15.103. Προτιμήσεις φακέλων πινέλων

Το GIMP χρησιμοποιεί πολλούς τύπους πόρων – όπως πινέλα, μοτίβα, διαβαθμίσεις κλπ. – για τα οποία ένα βασικό σύνολο παρέχεται από το GIMP όταν εγκαθίσταται και άλλα μπορούν να δημιουργηθούν ή να μεταφορτωθούν από το χρήστη. Για κάθε τέτοιο τύπο πόρων, υπάρχει μια σελίδα προτίμησης που σας επιτρέπει να καθορίσετε τη διαδρομή αναζήτησης: το σύνολο των καταλόγων από τα οποία στοιχεία του εν λόγω τύπου φορτώνονται αυτόματα όταν ξεκινά το GIMP. Όλες αυτές οι σελίδες φαίνονται πάρα πολύ ίδιες: η σελίδα για τα πινέλα εμφανίζεται παραπάνω ως παράδειγμα.

Από προεπιλογή, η διαδρομή αναζήτησης αποτελείται από δύο τοποθεσίες:

Φάκελος συστήματος

  Ο φάκελος συστήματος περιλαμβάνει στοιχεία που περιλαμβάνονται στο GIMP από προεπιλογή. Δεν πρέπει να τροποποιήσετε το περιεχόμενο αυτού του φακέλου.

Προσωπικός φάκελος

  Ο προσωπικός φάκελος βρίσκεται μέσα στον προσωπικό σας φάκελο διαμόρφωσης GIMP. Εδώ θα πρέπει να τοποθετήσετε τα στοιχεία που προσθέσατε εσείς. Εάν δεν μπορείτε να αποθηκεύσετε στοιχεία σε αυτόν τον φάκελο, βεβαιωθείτε ότι ο προσωπικός φάκελος έχει επισημανθεί ως εγγράψιμος.

Το GIMP χρησιμοποιεί τον πρώτο εγγράψιμο φάκελο σε αυτόν τον κατάλογο για την αποθήκευση πόρων. Μπορείτε να προσαρμόσετε τη διαδρομή αναζήτησης χρησιμοποιώντας τα πλήκτρα στο επάνω μέρος του παραθύρου διαλόγου για να μετακινήσετε έναν φάκελο προς τα πάνω ή προς τα κάτω στον κατάλογο.

#### 6.27.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.27.2. Επιλογές

Επιλογή φακέλου

  Με κλικ σε έναν από τους φακέλους της λίστας, επιλέγεται για οποιαδήποτε ενέργεια έπεται.

Προσθήκη/αντικατάσταση φακέλου

  Εάν πληκτρολογήσετε το όνομα ενός φακέλου στον χώρο εισαγωγής ή μεταβείτε σε αυτόν χρησιμοποιώντας το πλήκτρο επιλογής αρχείων στα δεξιά, και στη συνέχεια, πατήσετε στο πλήκτρο , αυτός θα αντικαταστήσει τον επιλεγμένο φάκελο με αυτόν που έχετε καθορίσει. Εάν δεν επιλεγεί τίποτα στον κατάλογο, ο φάκελος θα προστεθεί στον κατάλογο.

  Το εικονίδιο ή στα αριστερά της περιοχής εισαγωγής κειμένου σάς ενημερώνει εάν ο φάκελος που έχετε καθορίσει υπάρχει. Το GIMP δεν θα δημιουργήσει νέο φάκελο για εσάς. Πρέπει να το κάνετε αυτό μόνοι σας.

Μετακίνηση πάνω/κάτω

  Εάν πατήσετε στα πλήκτρα , ή " , ο επιλεγμένος φάκελος θα αλλάξει στον επόμενο ή στον προηγούμενο φάκελο του καταλόγου. Δεδομένου ότι οι φάκελοι διαβάζονται με τη σειρά, η χρήση αυτών των πλήκτρων αλλάζει την προτεραιότητα φόρτωσης των στοιχείων που βρίσκονται σε αυτούς τους φακέλους.

Διαγραφή φακέλου

  Εάν πατήσετε στο πλήκτρο , ο επιλεγμένος φάκελος θα διαγραφεί από τον κατάλογο. Σημειώστε ότι ο ίδιος ο φάκελος δεν επηρεάζεται. Αφαιρείται απλός από τη διαδρομή αναζήτησης. Η διαγραφή του φακέλου συστήματος είναι πιθανώς κακή ιδέα, αλλά τίποτα δεν σας εμποδίζει να το κάνετε.

6.26. Φάκελοι |  | 7. Ποικίλοι διάλογοι

Report a bug in GIMP Αναφορά σφάλματος τεκμηρίωσης