### 3.4. Κουβάς γεμίσματος

Αυτό το εργαλείο γεμίζει μια επιλογή με το τρέχον χρώμα προσκηνίου. Με Ctrl+κλικ και χρήση του εργαλείου κουβά, θα χρησιμοποιήσετε το χρώμα παρασκηνίου στη θέση του. Ανάλογα με τη ρύθμιση των επιλογών εργαλείου, το εργαλείο κουβά γεμίσματος θα γεμίσει είτε όλη την επιλογή, ή μόνο μέρη των οποίων τα χρώματα είναι παρόμοια με το σημείο κλικ. Οι επιλογές εργαλείου επίσης επηρεάζουν τον τρόπο χειρισμού της διαφάνειας.

Η ποσότητα του γεμίσματος εξαρτάται από ποιο κατώφλι γεμίσματος έχετε ορίσει. Το κατώφλι γεμίσματος καθορίζει την διασπορά του γεμίσματος (παρόμοια με τον τρόπο εργασίας της ασαφούς επιλογής). Το γέμισμα αρχίζει στο σημείο που πατάτε και διασπείρεται προς τα έξω μέχρι το χρώμα ή η τιμή άλφα να γίνει «πολύ διαφορετική».

Όταν γεμίζετε αντικείμενα σε διαφανή στρώση (όπως γράμμα σε στρώση κειμένου) με διαφορετικό χρώμα από πριν, ίσως βρείτε ότι ένα περίγραμμα του παλιού χρώματος περιβάλλει ακόμα τα αντικείμενα. Αυτό οφείλεται σε ένα χαμηλό κατώφλι γεμίσματος στο διάλογο επιλογών κουβά γεμίσματος. Με ένα χαμηλό όριο, το εργαλείο κουβά δεν θα γεμίσει ημιδιαφανή εικονοστοιχεία, και θα βρεθούν αντίθετα με το γέμισμα επειδή διατηρούν το αρχικό τους χρώμα.

Εάν θέλετε να γεμίσετε περιοχές που είναι πλήρως διαφανείς, πρέπει να βεβαιωθείτε ότι η επιλογή του «κλειδώματος» (στο διάλογο στρώσεων) δεν είναι επιλεγμένη. Εάν αυτή η επιλογή σημειωθεί, μόνο τα μη διαφανή μέρη της στρώσης θα γεμίσουν.

#### 3.4.1. Ενεργοποίηση του εργαλείου

Υπάρχουν διάφορες δυνατότητες για ενεργοποίηση του εργαλείου:

- Από το κύριο μενού: Εργαλεία → Εργαλεία βαφής → Κουβάς γεμίσματος.

- Πατώντας το εικονίδιο εργαλείου στην εργαλειοθήκη.

- Πατώντας τη συντόμευση πληκτρολογίου shift+B.

#### 3.4.2. Τροποποιητές πληκτρολογίου

- Παρόμοια με τα εργαλεία βαφής, το Ctrl επιτρέπει την επιλογή χρωμάτων που περιβάλλουν τον καμβά χωρίς να πρέπει να αλλάξετε στο εργαλείο επιλογής χρωμάτων.

- Το Shift εναλλάσσει τη χρήση γεμίσματος παρόμοιου χρώματος ή γεμίσματος όλης της επιλογής στην κίνηση.

- Το Alt εναλλάσσει τον τύπο γεμίσματος μεταξύ χρωμάτων προσκηνίου και παρασκηνίου.

#### 3.4.3. Επιλογές

Σχήμα 14.49. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Κατάσταση, Αδιαφάνεια

  Δείτε Εργαλεία ζωγραφικής για βοήθεια με επιλογές που είναι κοινές σε όλα αυτά τα εργαλεία. Μόνο επιλογές που είναι ειδικές για αυτό το κουβά γεμίσματος εξηγούνται εδώ.

Τύπος γεμίσματος

  Το GIMP παρέχει τρεις τύπους γεμίσματος:

  Χρώμα γεμίσματος προσκηνίου

    ορίζει το χρώμα γεμίσματος στο τρέχον επιλεγμένο χρώμα προσκηνίου.

  Χρώμα γεμίσματος παρασκηνίου

    ορίζει το χρώμα γεμίσματος στο τρέχον επιλεγμένο χρώμα παρασκηνίου.

  Μοτίβο γεμίσματος

    ορίζει το χρώμα γεμίσματος στο τρέχον επιλεγμένο μοτίβο. Μπορείτε να διαλέξετε το μοτίβο χρησιμοποιώντας έναν πτυσσόμενο κατάλογο.

    Αυτή η πτυσσόμενη λίστα επιτρέπει στο χρήστη να διαλέξει ένα από πολλά μοτίβα γεμίσματος για χρήση στην επόμενη λειτουργία γεμίσματος. Ο τρόπος που εμφανίζεται η λίστα ελέγχεται από τέσσερα κουμπιά στον πυθμένα του επιλογέα.

Επηρεαζόμενη περιοχή

  - Το Γέμισμα ολόκληρης της επιλογής κάνει το GIMP να γεμίσει μια προϋπάρχουσα επιλογή ή όλη τη στρώση. Μια γρηγορότερη προσέγγιση για το ίδιο πράγμα είναι με πάτημα και σύρσιμο του προσκηνίου, παρασκηνίου ή χρώματος μοτίβου, αφήνοντας το στην επιλογή. Επίσης πατώντας το πλήκτρο Ctrl σας επιτρέπει να επιλέξετε ένα χρώμα στην εικόνα ως χρώμα προσκηνίου.

  - Γέμισμα με παρόμοια χρώματα: αυτή είναι η προεπιλεγμένη ρύθμιση: το εργαλείο γεμίζει την περιοχή με ένα χρώμα κοντά στο εικονοστοιχείο που πατήσατε. Η ομοιότητα χρώματος καθορίζεται από τις επιλογές στο Εύρεση παρόμοιων χρωμάτων. Πατήστε και σύρτε για γέμισμα.

  - Γέμισμα με ανίχνευση γραμμικής τέχνης(line art): Αυτό σας επιτρέπει να γεμίσετε περιοχές που περιβάλλονται από «γραμμικές τέχνες», προσπαθώντας να μην αφήσετε ασυμπλήρωτα εικονοστοιχεία κοντά στις γραμμές και κλείνοντας πιθανές ζώνες.

    Η ανίχνευση γραμμικής τέχνης είναι επίσης γνωστή ως έξυπνος χρωματισμός. Ο δημιουργός περιγράφει σαφώς τα προβλήματα που συνάντησε στο https://girinstud.io/news/2019/02/smart-colorization-in-gimp/. Οι επιλογές περιγράφονται παρακάτω.

Εύρεση παρόμοιων χρωμάτων

  Αυτές οι επιλογές εμφανίζονται όταν η επιλογή Γέμισμα με παρόμοια χρώματα είναι σημειωμένη:

  - Η επιλογή γέμισμα διαφανών περιοχών προσφέρει τη δυνατότητα γεμίσματος περιοχών με χαμηλή αδιαφάνεια.

  - Συγχωνευμένο δείγμα: Εάν ενεργοποιήσετε αυτήν την επιλογή, η δειγματοληψία δεν υπολογίζεται μόνο από τις τιμές της ενεργής στρώσης, αλλά από όλες τις ορατές στρώσεις.

    Για περισσότερες πληροφορίες, ανατρέξτε στην Καταχώρηση γλωσσαρίου.

  - Για να καταλάβετε τι είναι διαγώνιοι γείτονες, παρακαλούμε δείτε το Διαγώνιοι-γείτονες στο εργαλείο ασαφούς επιλογής.

  - Please refer to Anti-aliasing in Glossary.

  - Ο ολισθητής κατωφλίου ορίζει το επίπεδο στο οποίο οι σημασίες του χρώματος μετριούνται για γέμισμα ορίων. Μια υψηλότερη ρύθμιση θα γεμίσει περισσότερο την εικόνα πολλαπλού χρώματος και αντίστροφα, μια χαμηλότερη ρύθμιση θα γεμίσει μικρότερη περιοχή.

  - Με την επιλογή Γέμισμα με μπορείτε να επιλέξετε ποιο συστατικό της εικόνας θα χρησιμοποιήσει το GIMP για να υπολογίσει την ομοιότητα και να καθορίσει τα περιγράμματα γεμίσματος.

    Τα συστατικά από τα οποία μπορείτε να επιλέξετε είναι: Σύνθετο, Κόκκινο, Πράσινο, Γαλάζιο, Χροιά HSV, Κορεσμός HSV, Τιμή HSV, Σχετική φωτεινότητα (Lightness) LCh, Χρωματικότητα (Chroma) LCh, Χροιά LCh, Άλφα.

    Αυτή η επιλογή δεν είναι ευκολονόητη. Διαλέξατε, για παράδειγμα, το κόκκινο κανάλι. Με κλικ σε οποιοδήποτε εικονοστοιχείο, το εργαλείο ψάχνει για συνεχή εικονοστοιχεία παρόμοια για το κόκκινο κανάλι με το πατημένο εικονοστοιχείο, σύμφωνα με το ορισμένο κατώφλι. Ιδού ένα παράδειγμα:

    Αρχική εικόνα: τρεις λουρίδες με διαβαθμίσεις καθαρών χρωμάτων. Κόκκινο (255,0,0), πράσινο (0,255,0), γαλάζιο (0,0,255). Πρόκειται να χρησιμοποιήσουμε το εργαλείο κουβά γεμίσματος με χρώμα ματζέντα και κατώφλι ορισμένο στο 15.

    Εικόνα 1: γέμισμα με = σύνθετο. Με διαδοχικά κλικ στις τρεις λουρίδες χρώματος. Κάθε λουρίδα γεμίζεται σύμφωνα με το κατώφλι.

    Εικόνα 2: γέμισμα με = κόκκινο. Κλικ στην κόκκινη λουρίδα. Το εργαλείο ψάχνει για γειτονικά εικονοστοιχεία που έχουν παρόμοια τιμή στο κόκκινο κανάλι, σύμφωνα με το ορισμένο κατώφλι. Μόνο μια στενή περιοχή αντιστοιχεί σε αυτές τις συνθήκες. Στην πράσινη και γαλάζια λουρίδα, η τιμή των εικονοστοιχείων στο κόκκινο κανάλι είναι 0, πολύ διαφορετική από τη τιμή του κόκκινου καναλιού του πατημένου εικονοστοιχείου: το χρώμα δεν εξαπλώνεται σε αυτά.

    Εικόνα 3: Γέμισμα με = κόκκινο. Κλικ στην πράσινη λουρίδα. Εκεί, η τιμή του πατημένου εικονοστοιχείου στο κόκκινο κανάλι είναι 0. Όλα τα εικονοστοιχεία στις πράσινες και γαλάζιες λουρίδες έχουν την ίδια τιμή κόκκινου καναλιού (0): είναι όλες βαμμένες.

    Σχήμα 14.50. Παράδειγμα για «γέμισμα από»

    Αρχική εικόνα

    Εικόνα 1

    Εικόνα 2

    Εικόνα 3

Ανίχνευση γραμμικής τέχνης

  Αυτές οι επιλογές εμφανίζονται όταν η επιλογή Γέμισμα με ανίχνευση γραμμικής τέχνης είναι σημειωμένη:

  Σχήμα 14.51. Παράδειγμα «Γέμισμα με ανίχνευση γραμμικής τέχνης»

  Με εφαρμοσμένο το εργαλείο κουβά γεμίσματος με πάτημα και μεταφορά με τις προεπιλογές. Δεν ταιριάζουν καλά σε αυτήν την εικόνα, ιδιαίτερα στα φρύδια που είναι σχεδόν σβησμένα.

  - Πηγή: από προεπιλογή, οι πληροφορίες για τον υπολογισμό της γραμμής τέχνης λαμβάνονται από Όλες τις ορατές στρώσεις. Μπορείτε επίσης να επιλέξετε ως πηγή την Επιλεγμένη στρώση, την Στρώση κάτω από την επιλεγμένη, ή τη Στρώση πάνω από την επιλεγμένη.

  - Ανίχνευση αδιαφάνειας αντί για κλίμακα του γκρι: γεμίζει πλήρως τις διαφανείς περιοχές.

  - Κατώφλι ανίχνευσης γραμμικής τέχνης: το κατώφλι για ανίχνευση περιγράμματος (υψηλότερες τιμές θα ανιχνεύσουν περισσότερα εικονοστοιχεία).

Κλείσιμο γραμμικής τέχνης (Line Art)

  Αυτές οι επιλογές εμφανίζονται όταν η επιλογή Γέμισμα με ανίχνευση γραμμικής τέχνης είναι σημειωμένη:

  - Αυτόματο κλείσιμο: Όταν αυτή η επιλογή είναι ενεργοποιημένη, το Μέγιστο μήκος κενού καθορίζει το μέγιστο κενό (σε εικονοστοιχεία) στη γραμμική τέχνη που μπορεί να κλείσει.

  - Χειροκίνητο κλείσιμο στη στρώση γεμίσματος: όταν είναι ενεργοποιημένο, θεωρεί τα εικονοστοιχεία της επιλεγμένης στρώσης πηγής γραμμικού σχεδίου που χρησιμοποιούν το επιλεγμένο χρώμα γεμίσματος ως κλείσιμο γραμμικού σχεδίου.

    Αυτή η ρύθμιση είναι ενεργοποιημένη μόνο όταν η πηγή του γραμμικού σχεδίου είναι η Στρώση κάτω από την επιλεγμένη, ή η Στρώση πάνω από την επιλεγμένη.

    Όταν το σκίτσο σας γραμμικού σχεδίου έχει κενά, μπορείτε να τα γεμίσετε με ένα πινέλο στο χρώμα γεμίσματος σε μία στρώση πάνω ή κάτω από αυτή, πριν χρησιμοποιήσετε τον κουβά γεμίσματος στη στρώση χρώματός σας. Ειδικά σε μεγαλύτερες εικόνες, αυτό μπορεί να είναι ταχύτερο από την επιλογή Όλες οι ορατές στρώσεις ως πηγή.

    Η Στρώση κάτω από την επιλεγμένη είναι πιο χρήσιμη όταν χρωματίζετε ένα σαρωμένο σκίτσο, ενώ η Στρώση πάνω από την επιλεγμένη μπορεί να χρησιμοποιηθεί, όταν σχεδιάζετε μόνοι σας και γεμίζετε με χρώματα κάτω από το σκίτσο.

Όρια γεμίσματος

  Αυτές οι επιλογές εμφανίζονται όταν η επιλογή Γέμισμα με ανίχνευση γραμμικής τέχνης είναι σημειωμένη:

  - Μέγιστο μέγεθος ανάπτυξης: ο μέγιστος αριθμός εικονοστοιχείων που αναπτύχθηκαν κάτω από τη γραμμική τέχνη. Η αύξηση αυτής της τιμής κάνει τις γραμμές πιο λεπτές.

    Για να βελτιωθούν τα φρύδια στο παράδειγμα, το μέγιστο μέγεθος ανάπτυξης έχει μειωθεί σε 1.

  - Άμβλυνση ορίων: αμβλύνει τα άκρα του γεμίσματος.

  - Όρια πινελιάς: όρια γεμίσματος πινελιάς με τις επιλογές πινελιάς του εργαλείου βαφής που έχουν επιλεγεί στο αναπτυσσόμενο μενού παρακάτω.

#### 3.4.4. Γέμισμα αμβλυμένης επιλογής

Πατώντας κατ' επανάληψη στην επιλογή με αμβλυμένες άκρες, γεμίζετε σταδιακά το αμβλυμένο περίγραμμα:

Σχήμα 14.52. Παράδειγμα για «γέμισμα αμβλυμένης επιλογής»

Αρχική εικόνα

Μετά από κλικ 3 φορές περισσότερες με το εργαλείο κουβά γεμίσματος

3.3. Εργαλεία πινέλου (μολύβι, πινέλο, αερογράφος) |  | 3.5. Διαβάθμιση

Report a bug in GIMP Αναφορά σφάλματος τεκμηρίωσης