### 7.25. Προσθήκη μασκών στρώσης

Η εντολή Προσθήκη μασκών στρώσης... προσθέτει μάσκες στρώσης στις επιλεγμένες στρώσεις. Εμφανίζει έναν διάλογο όπου μπορείτε να ορίσετε τις αρχικές ιδιότητες των μασκών. Εάν οι στρώσεις έχουν ήδη μια μάσκα στρώσης, αυτή η είσοδος μενού είναι απενεργοποιημένη.

Μια μάσκα στρώσης επιτρέπει να καθορίσετε ποια μέρη της στρώσης είναι αδιαφανή, ημιδιαφανή ή διαφανή.

Δείτε την ενότητα Μάσκες στρώσης για περισσότερες πληροφορίες.

#### 7.25.1. Ενεργοποίηση της εντολής

Μπορείτε να προσπελάσετε αυτήν την εντολή

- Από το κύριο μενού μέσα από Στρώση → Μάσκα → Προσθήκη μασκών στρώσης….

- Από το Παράθυρο διαλόγου "Στρώσεις", μπορείτε να το προσπελάσετε μέσω της εντολής Προσθήκη μασκών στρώσης… του μενού περιβάλλοντος, ή πατώντας στο πλήκτρο με το πλήκτρο εικονιδίου στο κάτω μέρος αυτού του παραθύρου διαλόγου.

#### 7.25.2. Περιγραφή του διαλόγου «Προσθήκη μασκών στρώσης…»

Σχήμα 16.95. Ο διάλογος «Προσθήκη μασκών στρώσης…»

Αρχικοποίηση μάσκας στρώσης σε

  Αυτός ο διάλογος επιτρέπει πολλαπλές επιλογές για τα αρχικά περιεχόμενα της μάσκας στρώσης:

  Λευκό (πλήρης αδιαφάνεια)

    Με αυτή την επιλογή, η μάσκα στρώσης θα κάνει όλες τις στρώσεις πλήρως αδιαφανείς. Αυτό σημαίνει ότι δεν θα σημειώστε καμιά διαφορά στην εμφάνιση της στρώσης μέχρι να βάψετε στη μάσκα στρώσης.

  Μαύρο (πλήρης διαφάνεια)

    Με αυτήν την επιλογή, η μάσκα στρώσης θα κάνει όλες τις στρώσεις πλήρως διαφανείς. Αυτό αναπαριστάνεται στην εικόνα από ένα καρό μοτίβο στο οποίο θα χρειαστεί να βάψετε για να κάνετε οποιοδήποτε μέρος της στρώσης ορατό.

  Κανάλι άλφα της στρώσης

    Με αυτήν την επιλογή, τα περιεχόμενα του καναλιού άλφα χρησιμοποιούνται για να γεμίσουν τη μάσκα στρώσης. Το ίδιο το κανάλι άλφα δεν μεταβάλλεται, έτσι η διαφάνεια των μερικώς ορατών περιοχών αυξάνεται, οδηγώντας σε μια πιο διαφανή στρώση.

  Μεταφορά καναλιού άλφα στρώσης

    Αυτή η επιλογή ορίζει τη μάσκα στρώσης ως την προηγούμενη επιλογή, αλλά επαναφέρει κανάλι άλφα της στρώσης σε πλήρη αδιαφάνεια κατόπιν. Το αποτέλεσμα είναι η μεταφορά της πληροφορίας διαφάνειας από το κανάλι άλφα στη μάσκα στρώσης, αφήνοντας τη στρώση με την ίδια εμφάνιση όπως πριν. Η ορατότητα της στρώσης προσδιορίζεται τώρα από τη μάσκα στρώσης μόνο και όχι από το κανάλι άλφα. Εάν αμφιβάλετε, διαλέξτε αυτήν την επιλογή αντί της «κανάλι άλφα της στρώσης», επειδή θα αφήσει την εμφάνιση αμετάβλητη.

  Επιλογή

    Αυτή η επιλογή μετατρέπει την τρέχουσα επιλογή σε μάσκα στρώσης, έτσι ώστε οι επιλεγμένες περιοχές να είναι αδιαφανείς και οι μη επιλεγμένες περιοχές να είναι διαφανείς. Εάν κάποια περιοχή είναι μερικώς επιλεγμένη, μπορείτε να πατήσετε το Πλήκτρο γρήγορης μάσκας για να σας βοηθήσει να προβλέψετε ποια θα είναι τα αποτελέσματα.

  Αντίγραφο φαιάς κλίμακας στρώσης

    Αυτή η επιλογή μετατρέπει την ίδια τη στρώση σε μάσκα στρώσης. Είναι ιδιαίτερα χρήσιμη όταν σχεδιάζεται να προσθέσετε νέα περιεχόμενα στη στρώση κατόπιν.

  Κανάλι

    Με αυτήν την επιλογή η μάσκα στρώσης αρχικοποιείται με μια μάσκα επιλογής που δημιουργήσατε πριν, αποθηκευμένη στον διάλογο καναλιών. Σημείωση: τα κανονικά κανάλια RGBA δεν αποτελούν μέρος αυτού του καταλόγου, παραθέτει μόνο τα επιπλέον κανάλια που έχετε δημιουργήσει.

Αντιστροφή μάσκας

  Εάν σημειώσετε το πλαίσιο Αντιστροφή μάσκας στο κάτω μέρος του διαλόγου, η τελική μάσκα αντιστρέφεται, έτσι οι διαφανείς περιοχές γίνονται αδιαφανείς και αντίστροφα.

Όταν πατήσετε το πλήκτρο Προσθήκη, μια μικρογραφία της μάσκας στρώσης εμφανίζεται στα δεξιά της μικρογραφίας της στρώσης στο διάλογο στρώσεων.

7.24. Το υπομενού «μάσκα» |  | 7.26. Εφαρμογή μασκών στρώσης

Report a bug in GIMP Αναφορά σφάλματος τεκμηρίωσης