### 6.21. Παράθυρα εικόνων

Σχήμα 15.92. Προτιμήσεις παραθύρων εικόνας

Αυτή η σελίδα σας επιτρέπει την προσαρμογή πολλών πτυχών συμπεριφοράς των παραθύρων εικόνας.

#### 6.21.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.21.2. Επιλογές

Γενικά

Συγχώνευση μενού και γραμμής τίτλου

  Όταν είναι ενεργοποιημένη, η γραμμή τίτλου και το μενού θα εμφανίζονται μαζί σε μία γραμμή. Αυτό μπορεί να είναι χρήσιμο για να εξοικονομήσετε λίγο κατακόρυφο χώρο στην οθόνη σας. Απαιτείται επανεκκίνηση πριν τεθεί σε ισχύ.

Χρήση από προεπιλογή του «Εμφάνιση όλων»

  Αυτό ορίζει την προεπιλεγμένη συμπεριφορά για την επιλογή Εμφάνιση όλων. Κατά το άνοιγμα μιας νέας εικόνας, η ρύθμιση εδώ θα εφαρμοστεί και στη συνέχεια μπορεί να παρακαμφθεί από το μενού Προβολή όταν χρειαστεί.

Χρήση από προεπιλογή του «κουκκίδα για κουκκίδα»

  Χρήση του «Κουκκίδα για κουκκίδα» σημαίνει ότι σε εστίαση 1:1, κάθε εικονοστοιχείο της εικόνας κλιμακώνεται σε ένα εικονοστοιχείο της προβολής. Εάν το «Κουκκίδα για κουκκίδα» δεν χρησιμοποιείται, τότε το μέγεθος καθορίζεται από την ανάλυση Χ και Υ της εμφανιζόμενης εικόνας. Δείτε την ενότητα Κλιμάκωση εικόνας για περισσότερες πληροφορίες.

Ταχύτητα κινούμενων στιγμών

  Όταν δημιουργείται μια επιλογή, η άκρη της εμφανίζεται ως γραμμή με παύλες που εμφανίζονται για μετακίνηση, περπατώντας αργά κατά μήκος του ορίου: αποκαλούνται περιπαικτικά «μυρμήγκια που βαδίζουν». Όσο πιο μικρή η εισαγόμενη τιμή εδώ, τόσο πιο γρήγορα περπατούν τα μυρμήγκια.

Συμπεριφορά εστίασης και αλλαγής μεγέθους

Αλλαγή μεγέθους παραθύρου στην εστίαση

  Αυτή η ρύθμιση επηρεάζει μόνο τη λειτουργία πολλαπλών παραθύρων.

  Εάν αυτή η επιλογή επισημανθεί, τότε κάθε φορά που εστιάζετε την εικόνα, το παράθυρο εικόνας θα αλλάξει μέγεθος αυτόματα για να το ακολουθήσει. Διαφορετικά, το παράθυρο εικόνας θα διατηρήσει το ίδιο μέγεθος όταν εστιάζετε την εικόνα.

Αυξομείωση παραθύρου στην αλλαγή μεγέθους εικόνας

  Αυτή η ρύθμιση επηρεάζει μόνο τη λειτουργία πολλαπλών παραθύρων.

  Εάν αυτή η επιλογή σημειωθεί, τότε κάθε φορά που αλλάζει το μέγεθος της εικόνας, με περικοπή ή αλλαγή μεγέθους της, το παράθυρο εικόνας θα αλλάξει μέγεθος αυτόματα για να ακολουθήσει. Αλλιώς, το παράθυρο εικόνας θα διατηρήσει το ίδιο μέγεθος.

Αρχικός λόγος εστίασης

  Μπορείτε να διαλέξετε είτε να έχετε εικόνες, όταν πρωτοανοίγουν, κλιμακωμένες έτσι ώστε η συνολική εικόνα να ταιριάζει άνετα στην οθόνη σας, ή αλλιώς εμφανίζεται σε εστίαση 1:1. Εάν επιλέξετε την δεύτερη επιλογή και η εικόνα είναι υπερβολικά μεγάλη για να ταιριάξει στην οθόνη σας, τότε το παράθυρο εικόνας θα δείξει μόνο ένα μέρος της (αλλά μπορείτε να την κυλήσετε σε άλλα μέρη).

6.20. Συμπεριφορά προσκόλλησης αλληλεπίδρασης καμβά |  | 6.22. Εμφάνιση παραθύρου εικόνας

Report a bug in GIMP Αναφορά σφάλματος τεκμηρίωσης