### 6.20. Συμπεριφορά προσκόλλησης αλληλεπίδρασης καμβά

Σχήμα 15.91. Προτιμήσεις συμπεριφοράς προσκόλλησης

Αυτή η σελίδα σάς επιτρέπει να προσαρμόσετε τις προεπιλεγμένες ρυθμίσεις για την προσκόλληση σε μια εικόνα. Αυτές οι ρυθμίσεις μπορούν να οριστούν ξεχωριστά για εργασία σε κανονική λειτουργία και σε λειτουργία πλήρους οθόνης.

Όλες οι ρυθμίσεις σε αυτήν την ενότητα μπορούν να παρακαμφθούν από τις εντολές στο μενού Προβολή.

#### 6.20.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.20.2. Επιλογές

Μπορούν να προσαρμοστούν οι ακόλουθες ρυθμίσεις προσκόλλησης. Παραπέμπουμε στην τεκμηρίωση στο μενού Προβολή για λεπτομέρειες σχετικά με κάθε ρύθμιση.

- Προσκόλληση σε οδηγούς. Αυτός είναι ο μόνος τύπος προσκόλλησης που είναι ενεργοποιημένος από προεπιλογή.

- Προσκόλληση στο πλέγμα.

- Προσκόλληση στις άκρες του καμβά.

- Προσκόλληση σε ενεργό μονοπάτι.

- Προσκόλληση σε πλαίσιο οριοθέτησης.

- Προσκόλληση σε ίση απόσταση.

Απόσταση προσκόλλησης είναι η απόσταση ενεργοποίησης της προσκόλλησης, σε εικονοστοιχεία. Δηλαδή, πόσο κοντά πρέπει να βρίσκεται ένα αντικείμενο για να συμβεί η προσκόλληση. Η προεπιλεγμένη τιμή είναι 8 εικονοστοιχεία, οι επιτρεπόμενες τιμές είναι στην περιοχή 1-255.

6.19. Τροποποιητές αλληλεπίδρασης καμβά |  | 6.21. Παράθυρα εικόνων

Report a bug in GIMP Αναφορά σφάλματος τεκμηρίωσης